text:
Barora Léonidas w’imyaka 68 na Kabatsi Félicien w’imyaka 65 batuye mu Kagari ka Kabazungu mu Murenge wa Musanze mu Karere ka Musanze, kimwe n’abandi benshi bahoze ari ba rushimusi, bavuga ko kuri ubu basigaye batunzwe n’amadovize ava mu bukerarugendo.
Kabatsi avuga ko yatangiye kuba rushimusi mu 1977, ariko amaze imyaka 10 abiretse.
Yagize ati "Nari rushimusi, nategaga inyamaswa muri parike y’Ibirunga. Nicaga impongo, imbogo nzihigishije amacumu hanyuma tukazibaga tukazirya."
‘Naretse guhiga iterambere riza ryisukiranya iwanjye’
Nk’uko akomeza abivuga, ngo si we wibwirije kureka guhiga inyamaswa mu ishyamba, ahubwo ni RDB yabigizemo uruhare.
Ati “RDB niyo nkesha kuba naravuye mu birunga, niyo nkesha inzu y’amabati 36 n’igikoni cy’amabati 10, ndetse n’inka n’intama eshanu mfite, kuko yadukanguriye kuva mu bushimusi bw’inyamaswa ahubwo tukibumbira mu makoperative tukiteza imbere. Ubu rwose iterambere twarigezeho tubikesha kwishyira hamwe.”
‘Izina ryanjye ryaramenyekanye kandi nkiri rushimusi sinari nzwi’
Mu kigo ‘Iby’Iwacu Cultural Village’ kiri mu Karere ka Musanze, hubatse inzu za Kinyarwanda, zitandukanye muri zo harimo iyitiriwe Barora Léonidas wahoze ari kabuhariwe mu gushimuta inyamaswa.
Yagize ati “Iyo mbonye inzu banyitiriye bintera ishema cyane, kuko nahoze ndi rushimusi kabuhariwe, ndazwi cyane muri aka gace, kubera ko nicaga inyamaswa zikomeye zirimo ifumberi, imbogo, impongo, inzovu n’inkende. Iyo namaraga kuzica narazibagaga nkarya inyama zazo, izindi nkazigurisha, amahembe n’impu zazo bakampa amafaranga y’intica ntikize.”
Barora yakomeje atangaza ko bamwe batahanaga umuhigo, abandi bakahasiga ubuzima kuko iyo uticaga inyamaswa yo yarakwicaga cyangwa ikagukomeretsa.
Yagize ati “Ku mubiri wanjye hari ibikomere natewe n’inyamaswa. Ntiwayicaga mutabanje kurwana inkundura, iyo wagiraga amahirwe ntikwice yagusigiraga ibikomere. Hari abagiye bapfa hari n’abasigiwe ubumuga n’inyamaswa.”
Uwabaye rushimusi iyo akumbuye inyama bigenda bite?
Nk’uko abahoze ari ba rushimusi babivuga, ngo bafashe icyemezo cyo kuva mu ishyamba bidasubirwaho, iyo bakumbuye inyama bajya kuzigura.
Barora ati "Twarigishijwe bihagije, ubu ngize uwo mbona agerageza guhiga inyamaswa twakizwa na mbuga. Iyo dukumbuye inyama tujya kuzigura. Ikindi batworoje intama n’andi matungo magufi kandi yarabyaye, iyo ushaka gushira ipfa ubaga itungo ukarirya."
Mu Karere ka Musanze habarizwa abahoze ari ba rushimusi basaga 1200, bakaba bibumbiye mu makoperative icyenda, barimo abagera kuri 40 bafite akazi gahoraho mu kigo ‘Iby’iwacu Cultural Village.’


c: text/html

text:
Sunday, March 5, 2017
ABAKURIYE ITORERO RYABADIVANTISTE BARAHIRIYE GUKORERA INGOMA KALINGA BARENGANYA ABANYARWANDA
Byakuwe muri RIVER SEBEYA NEWS
Mu Itorero ry’Abadivantisiti haravugwa akarengane bikekwa ko gashingiye ku irondakarere nirondakoko. Aho abahutu bakomeza gushinyagurirwa no gutotezwa biturutse kubayobozi bakuru bitorero ryabadventistes bahano mugihugu cyu Rwanda. Nibintu bimaze imyaka myinshi kuva nambere yintambara yatejwe nabatutsi bari bibumbiye mumutwe FPR ko itera abantu bayoboraga imyanya ikomeye mubavendesi nka Pasteri Amos Rugerinyange wari president wa filidi ya Kigali, Amon Iyamuremyi wari umuyobozi mukuru muri union hano i Kigali nabandi benshi tutiriwe tuvuga amazina bakomeje kugaragaza kubogamira kubwoko bwabo bwabatutsi kurusha uko babogamira kumana bagenda babwira abaturage ko ariyo bakorera. Nkuko bimaze imijnsi bivugwa mubinyamakuru hirya nohino ndetse no mukinyamakuru cya FPR Inkotanyi gikorera DMI murusengero rwabavendesi akarengane kamaze gusumba iseseme. Niyompamvu tugizengo tubagezeho kamwe muri ako karengane cyane cyane gakorwa nabayobozi babatutsi bayobowe numukuru witorero ryabavendesi ariwe Pasteri HESRONI BYIRINGIRO akaba anariwe President wa Union yabadeventist bahano mu Rwanda.
Iri rondakarere nirondakoko rero rimaze imyaka myinshi murin0o torero ariko ryagize ingufu zikabije aho Abatutsi bafatiye ubutegetsi hano mu Rwanda maze abayobozi bose babahutu bakabirukana mugihugu abandi bagafungwa abatabarabashije kwicwa bakabaheza mumashyamba cg se bakabohereza muntara zikitumva ingoma ahantu hatarakozwa ikirenge numuntu aho niho bohereje abahutu babanyabwenge nkuko bigenda bigaragara hano mugihugu cyacu. Nkuko bimaze imins ibuvugwa mubinyamakuru byinshi hano mu rwanda abayobozi benshi babapasteri babavendesi bakomeje gukorerwa irondakoko nirondakarere nkuko bamwe mu bari abakozi b’iryo torero bakomoka mu Ntara y’Amajyepfo namajyaruguru bakomeje kubigirirwa.
Mbere yuko tubamenyesha ayo makuru rero turagirango tubabwire amwe mumateka yuyu mugabo.
Pasterri Hesroni numukwe wa Pastor Mbangukira Seraya, Uyu pasteri Seraya akaba ari umuntu waranzwe nukuri akaba umupasteri wakundaga kugendera mukuri. Akaba yaraziraga ko yashigikiraga abapasteri babahutu. Aba batutsi rero bose bagiye bafashanya cyane kuburyo baheje abandi bapasteri babahutu. Urugero ni Pasteri Seraya yafashe Bwana JEROME HABIMANA wabaga mugihugu cya Amerika maze amushira muri division mugihugu cya Kenya aho yabaye umufashawe ariko gahunda yarihari nuko yashakaga ko namara kuhava azahasiga undi mututsi. Bwarakeye biraba kuko SARAYA amaze kuva muri division yasizeyo igisambo bita JEROME HABIMANA kugirango kugumye gikine politiki ya gitutsi yokwangisha abahutu mugihugu cya Kenya cyane cyane mubadventistes. Ubusambo bwa JEROME bwo turaza kubugarukaho muzindi nkuru ziki kinyamakuru cyacu.
JEROME HABIMANA ARI IMUDENDE
Nubwo uyu mugabo rero yasanzqwe no gusahura abadeventiste ntibyamubujije kugumya kubona imyanya yohejuru kuberako ari umututsi kandi abiheshejwe na Seraya,
Mumakuru amaze iminsi atugeraho nuko abakozi barimo aba Dogiteri (Docteurs), abapasiteri (Pasteurs) Abarimu, abari abacungamutungo n’abandi, bavuga ko bahagaritswe ku mirimo ya bo mu buryo bunyuranyije n’amategeko, dore ko bamwe nta mabaruwa abahagarika ku kazi barabona kandi hashize imyaka isaga itanu barirukanywe. Kandi abesnhi muraba barenganijwe nabo mubwoko bwabahutu bazizwa ko ari abahutu abandi bazizwa ko bashobora kuba barize cyane
kuva aho rero iri Torero riboneye umuyobozi mushya, Pasiteri Hesron Byiringiro ibintu byagiye rudubi kuko ubwikanyize ubwikubire nurutoto nibyo byakomeje kuranga uyu mupasteri. Akenshi mumanama ngo ajya acurira abahutu ngo ese muba murarirka ayo mazuru ntabwo muziko akanyu kabarangiranye ko mwatsinzwe ruhenu.
Muminsi shize muri bamwe mubapasteri bajijwe ko ari abahutu bakanafungishwa nabapasteri babatutsi bakuriwe nuyu mugabo kandi akabifashwamo na bwana Jerome numupasteri ufunzwe witwa Pasteri Jack sezibera. Muminsi ishize umugorewe wa Jack Sezibera yarapfuye ariko ntiyigeze abona amahirwe yo kujya guhamba umugore kandi mubyo aregwa byose nuko ari umuhutu.
Indi nuko Mu mwaka wa 2002, Pasiteri Eliphas Nsengiyumva yahawe buruse (Bourse) yo kujya kwiga icyiciro cya gatatu n’icya kane muri Kaminuza ya “Newbold College” mu Bwongereza. Itorero ry’Abadivantisiti b’umunsi wa Karindwi mu Rwanda ryagombaga kumwishyurira 50%, iyi Kaminuza yagombaga kwigamo na yo ikamwishyurira 50%, ariko Itorero ngo ntiryubahirije ibyo ryasabwaga guhera mu mwaka wa 2007. Nsengiyumva yagize ati “Mu mwaka wa 2007 nagarutse mu Rwanda kongeresha Viza, kugirango nsabe n’amafaranga y’ishuri n’urwandiko rw’umukoresha wanjye (Rwanda Union recommandation letter), umuyobozi w’Itorero ry’Abadivantisiti mu Rwanda Pasiteri Hesron Byiringiro wagombaga kubimpa arabinyima.”
Akomeza agira ati “Yarambwiye ngo nintegereze azampa igisubizo, guhera mu mwaka wa 2007 kugeza uyu munsi nta gisubizo arampa, naramwandikiye nararushye. Nandikiye urwego rwa “Division” muri Kenya, na bo bamwandikira bamusaba kumpa ibisabwa nkajya kurangiza amasomo, arangije arambwira ngo si bo bamutegeka.” Nsengiyuma akomeza avuga ko yamaze imyaka 7 yaratandukanye n’umuryango we, kuko yari yarawusize mu Bwongereza akabura uburyo bwo gusubirayo, ibi ngo bikaba byaragize ingaruka zikomeye ku bana be, kuko byabateye ihungabana, bikaba byemezwa n’impapuro za polisi n’iza muganga bo muri icyo gihugu. Asanga azira inkomoko ye…Kuba nta kosa rifatika abona yakoze, bituma Nsengiyumva akeka ko azira kuba yaroherejwe kwiga n’uwo Pasiteri Byiringiro yasimbuye, no kuba akomoka mu Ntara y’Amajyepfo, ibi akabihera ku kandi karengane kakorewe abo bakomoka mu Ntara imwe.
Nsengiyumva ati “Njye mbona nzira ko ndi uwo mu Majyepfo, kuko nkomoka mu Karere ka Nyanza, ikindi nari naroherejwe kwiga na nyakwigendera Amon Rugerinyange (Wahoze ari umuyobozi w’Itorero ry’Abadivantisiti b’Umunsi wa karindwi mu Rwanda) ari na we Byiringiro yasimbuye.” Nsengiyumva akomeza asaba kurenganurwa n’inzego zibifitiye ububasha, agasubizwa mu kazi cyangwa akirukanwa mu buryo bukurikije amategeko, ariko agahabwa ibirarane by’imishahara ye, dore ko asanga akiri umukozi mu gihe cyose atigeze ahabwa ibaruwa imwirukana. Nsengiyuma yongeraho ati “Bampe n’indishyi z’akababaro, kuko maze imyaka 7 nicaye kandi narize nzi ubwenge, iyo batanshyiraho amananiza, ubu nari kuba narabonye Doctorat yanjye nkaba naratangiye gukorera Itorero n’Igihugu.”
Undi Muntu uvugwaho kuzengereza abapasteti babadventist babahutu bo mukarere nuwitwa Pr Jerome Habimana akaba ari na Umubitsi wa EAST AND CENTRAL AFRICAN DIVISION. Uyu mugabo wicajwe kuntebe namwene wabo wumututsi ariwe Pastor Hesron Byiringiro yamaze abahutu bose bo muri Congo agenda abakura mumatorero meza no mu myanya myiza akishiriraho benewabo babatutsi abandi akaboherezaho imitwe yabarwanyi babatutsi irimbanyije kugirango zibice.
Nguyu Pasteri JEROME HABIMANA arimo kuvugira mugiterane.
..
Pasiteri Paul Ndagijimana, woherejwe n’Itorero mu 2006, ngo ajye kwiga icyiciro cya gatatu cya Kaminuza mu bijyanye n’ubumenyamana (Master’s Degree in Theology) muri “Adventist University of Africa”, Kaminuza yo muri Kenya, akaba akomoka mu Karere ka Ruhango. Pasiteri Ndagijimana avuga ko mu kwezi kw’Ukuboza 2008, umuyobozi w’Itorero ku rwego rw’Igihugu Pasiteri Hesron Byiringiro, yamuhagaritse ku kazi agambiriye kumuhagarikisha ku ishuri, ariko yiyemeza kwiyishyurira amafaranga yari asigaye kuko yari anasigaranye amasomo make.
Gusa ngo arangije amasomo, bamwimye impamyabumenyi, bamubwira ko umuyobozi w’Itorero ry’Abadivantisiti mu Rwanda yabyanze, bityo kugirango ayibone bikaba bisaba ko abanza kuzana icyitwa “Fresh Recommandation”, yagombaga guhabwa n’Itorero. Ati “Nagerageje uko nshoboye ngo mbone ibyo nasabwaga, ariko Pasiteri Byiringiro ambwira ko ntayo nzabona.” Ubuyobozi buvuga ko Ndagijimana yataye akazi. Mu ibaruwa IGIHE ifitiye kopi, ubuyobozi bw’Itorero ry’Abadivantisiti mu Rwanda, bwandikiye Minisiteri y’Uburezi buvuga ko Pasiteri Ndagijimana yanze kujya gukorera aho yoherejwe.
Muri iyo baruwa, ubuyobozi bw’Abadivantisiti buvuga ko Pasiteri Ndagijimana yimuriwe gukorera ahandi kimwe n’abandi bakozi, ariko Itorero rigatungurwa no kuba yaranze kujya yo, akamara amezi arenga 9 atari mu kazi. Muri iyo baruwa bakomeza bagira bati “Ibyo ni byo byaje kuba intandaro yo kubona ko umusaruro Itorero ryari ryiteze ku masomo y’iyobokamana ryari ryaroherejemo Paul nta musaruro kuko gukorera Imana yewe na Leta n’ahandi hose bigendana iteka no kumvira, cyane cyane ko twe twabonaga uko kwimuka ari we kwafashaga mu masomo ye ”Nguyu Pasteri JEROME NAHIMANA. Akiri mwishuri i mudende aho yanekeraga umutwe wa FPR.
Ariko Pasiteri Ndagijimana afite inyandiko zihamya ko muri icyo gihe Itorero rivuga ko yari yarataye akazi, yari akarimo, aho afite na Kopi za raporo yagiye atanga. Ako karengane avuga ko yakorewe ahagarikwa ku kazi, kageretseho kumuhimbira ko yakanze, akavuga kandi ko byose atazi aho bituruka, bituma akeka ko yaba azira ko akomoka i Gitwe mu Karere ka Ruhango nk’uko abyivugira akanongeraho ati “Ubona ko ari ibintu by’ubugome no guhimana gusa.” Jerome Gasasira we ni uwari ushinzwe umutungo (Tresorier), akaba akomoka mu Karere ka Ruhango. Na we avuga ko yirukanywe mu buryo budasobanutse, ati “…umuyobozi dufite ubona ko afite gahunda yo kwigizayo abantu bose bo mu Majyepfo by’umwihariko uwo aziko yize.”
Abel Habiyambere na we yari umubitsi w’Itorero ry’Abadivantisiti mu Rwanda, akaba n’umuvugizi w’Itorero wungirije. Akomoka mu Karere ka Nyanza, akaba atangaza ko ari byo yazize, dore ko ngo yahagaritswe mu kazi mu buryo bw’amaherere. Yagize ati “Tariki ya 31 Ukwakira 2014, twari mu nama Nairobi, Pasiteri Byiringiro ategeka ko bica urugi rw’ibiro byanjye (i Kigali), icyo gihe inama yo kunyirukana mu kazi yari itaraterana, kuko inama impagarika yateranye tariki ya 6 Ugushyingo 2014.” Habiyambere akomeza yemeza ko ibyo byose byatewe n’uko akomoka mu Majyepfo, kandi akaba yarabuzaga Pasiteri Byiringiro gutagaguza umutungo w’Itorero, nyuma y’aho atangiye ikibanza kiri mu Karere ka Gasabo mu Murenge wa Ndera, agitangiye ubuntu kandi cyaravuye mu mvune z’abizera.
Samuel Bugingo akomoka mu Karere ka Ruhango, yari umwarimu mu ishuri rya “Gitwe College” yoherejwe n’Itorero kwiga muri Kaminuza ya Mudende, biteganyijwe ko azasoza amasomo ye agasubira mu kazi nk’uko amasezerano yagiranye n’ubuyobozi bw’Itorero abivuga. Ariko ngo asoje amasomo, ntibamusubije mu kazi, ahubwo bamubwiye ko nta mwanya uhari, yongeraho ko igiteye agahinda ari uko nyuma akazi kahawe abandi batararangiza no kwiga, kandi babizi neza ko we yarangije kwiga. Ati “Ubona ko bashyize imbere inyungu z’Intara y’amajyaruguru uwo muyobozi mukuru akomokamo, kuko abaho ari bo bahabwa akazi, mu gihe abo mu Majyepfo bigizwayo.”
Aba ni bamwe mu bemeye ko umwirondoro wabo utanganzwa, mu gihe abasaga 30 bandi baganiriye na IGIHE, basabye ko umwirondoro wabo ugirwa ibanga. Tariki ya 29 Mutarama 2015, twashatse kumenya icyo umuyobozi w’Itorero ry’Abadivantisiti b’Umunsi wa karindwi avuga kuri ibi bibazo byavuzwe haruguru n’ibindi bivugwa muri iri Torero, aduha gahunda yo kuzabonana na we tariki ya 30 Mutarama saa tatu za mu gitondo. Mu gihe twari mu nzira tujya kubonana na we, umunyabanga we yaduhamagaye atubwira ko Pasiteri Byiringiro atakibonetse kubera impamvu z’akazi. Ubwo twamuhamagaraga kuri telefoni ye igendanwa ngo tumubaze ikindi gihe twazamubonera, yavuze ko tuzavugana nyuma y’itariki 10 z’ukwezi kwa Gashyantare 2015.
“Ibyo ni ibinyoma nta wirukanwe kubera ko ari uwo mu Majyepfo”Prince Bahati, Umuyobozi ushinzwe itangazamakuru mu Itorero ry’Abadivantisiti b’umunsi wa Karindwi mu Rwanda aganira na IGIHE kuri Telefoni yavuze ko nta mukozi wigeze wirukanwa azira aho akomoka, ati “Ibyo ni ibihuha by’umuntu wirukanwe ku giti cye. Igisubizo nguhaye ni ‘oya’ nta mukozi wirukanwe mu kazi kubera akarere akomokamo.” N’ubwo Bahati yatanze iki gisubizo, dutegereje kuzabonana na Pasiteri Byiringiro, nyuma y’itariki ya 10 Gashyantare nk’uko yabidusezeranyije ngo agire icyo avuga kuri iki kibazo n’ibindi bivugwa muri iri Torero.
Subscribe to: Post Comments (Atom)

robotstxt: allowed

filter: keep


text:
Kugeza ku mwaduko w’abakoroni Abanyarwanda babaga hamwe, bunze ubumwe busenywa n’abakoroni bahereye ku muco wabahuzaga, bahanagura ubunyarwanda bwabahuzaga.
Kubera ko Abanyarwanda bari bafite amoko yabo ashingiye ku bisekuru byabo, abakoroni badukanye imyumvire mishya ishingiye ku nkomoko, berekana ko Abatutsi batari Abanyarwanda ndetse ko batanaturutse hamwe n’Abahutu.
Baharanira kwereka Abanyarwanda ko nta mpamvu n’imwe bakwitwa bene mugabo umwe, basangiye ubunyarwanda.
Abakoroni bafashe ibyiciro by’ubukungu byari bigize Abanyarwanda babihindura amoko ariyo Abahutu , Abatutsi n’Abatwa maze bagerageza gushyiraho za gahunda zituma bamwe bumva ko bigijweyo, bakandamijwe ndetse banashyiraho ibihano bikaze ku cyiciro cy’Abahutu.
Bimaze gufata, abakoroni bumvishije Abahutu ko Abatutsi babakandamije, ko babaheje maze amacakubiri arazamuka bigera aho Umwami abona ko abakoroni aho ‘kuduteza imbere badushubije inyuma.
Nibwo n’Umwami yabonaga ko atari byiza ko baguma mu macakubiri, atangira gahunda yo gusaba ko abakoroni basubira iwabo nabo bumvisha Abahutu ko bakwiriye kwikiza Abatutsi kuko ari bake bakaba barakandamije Abahutu kandi ari bo rubanda nyamwinshi.
Umwami asaba ubwingenge ariko abakoroni bagira inama Abahutu kwikiza Abatutsi no kwimika demokarasi bitaga ko ari iya rubanda nyamwinshi kandi n’abanyamahanga bakaba badafite uburenganzira ku Rwanda.
Ibyo bikaba byaratangajwe muri Minifesto y’Abahutu yo ku wa 24 Werurwe 1957 yagaragazaga ko ikibazo cy’Abahutu atari abakoroni cyangwa ubwigenge ko ahubwo ari Abatutsi.
Ndetse bakanagaragaza ko aho gusigara bayoborwa n’Abatutsi ahubwo baguma bayoborwa n’abakoroni, bakabafasha kwirukana abatutsi bagasubira iyo bakomotse.
Aha niho hakomoka imvugo za ba Mugesera ko kuva mu 1957 bibeshye ko bagombaga kuba barishe Abatutsi bakabanyuza muri Nyabarongo bagasubira muri Abisinia.
Minifesto y’Abahutu yagaragaza ko hagati y’ibibi bibiri bakwiye guhitamo ikibi buhoro. Ko aho gusigara bategekwa n’Abatutsi bakomezanya n’abakoroni, banerekana ko urwo rwango ruri hagati yabo rumeze nk’intambara y’ubutita yabuze imbarutso.
Akaba ariyo mpamvu bitwaje akantu gato ngo kuba Mbonyumutwa yarakubiswe urushyi bikavanaho gutwikira Abatutsi no kubambura inka n’ubutunzi, kubica no kubamenesha bagasubira iyo byitwaga ko baturutse nkuko abakoroni babivugaga.
Ibyo kandi byagaragajwe nuko Guverinoma yashyizweho nyuma ya independansi yarimo abakoroni b’abaminisitiri ndetse n’abajyanama ndetse kandi ubukangurambaga bwakozwe mu gihugu cyose ko mu matora nta Mututsi n’umwe ugomba gutorwa niba hari n’uwasigaye, haduka umugani uvuga ngo ‘Umututsi umwicaza ikwera akagusohora mu nzu.
Ari Leta ya Kayibanda n’iya Habyarimana nta n’umwe muri bo wigeze yongera gutekereza ku bumwe bw’Abanyarwanda ndetse ntawitaye ku kibazo cy’impunzi kuko kuri bo, Abatutsi batari Abanyarwanda b’umwimerere.
Twibukiranye ko ‘Philosophy’ yo kuyobora Umuhutu, byaba biturutse kuri we cyangwa Umututsi, ntiyari iy’Umututsi ahubwo yazanywe n’umukoroni kandi imyaka yose yatambutse mbere yaho ubutegetsi bwashingiraga ku ruherekerane mu ngoma Nyiginya cyangwa Abega nabo bake.
Kuko hari n’Abanyiginya cyangwa Abega bari muri bya byiciro by’abatunzi, abahinzi cyangwa ababumbyi ariko amoko y’Abanyarwanda akagira uburyo nayo atura hirya no hino akayoborwa n’abayakomokamo.
Manifesto y’Abahutu yatangaje icyo gihe ko ibyaba byiza ari uko aba shefu n’aba sushefu kimwe n’abanyamategeko b’Abatutsi basimburwa n’abera ngo nubwo nabo atari beza. Bakirengagiza ko n’Abahutu bashyizwe iruhande, ntibahabwe amashuri cyangwa ubwo butegetsi.
Byari inama z’abakoroni hagamijwe kubaka urwango hagati yabo bigeza aho ubwicanyi butangiye mu 1959, abakoroni barebera cyane kuko bari bazi ko abo bategetsi b’Abatutsi badafite intwaro cyagwa ibikoresho byo guhangana n’Abahutu bari bariye karungu.
Ahubwo abakoroni bakurikiraniraga hafi babona hari Abatutsi bashatse kwirwanaho abakoroni bagatera inkunga Abahutu harimo no kubashakira ibibiriti byo gutwikira Abatutsi.
Mu nama zose zabaye ku isi Ababirigi bagiye muri Loni n’ahandi bagaragaza ko Abatutsi bakandamije Abahutu ariko habuze n’uwabahangara ngo yerekane uruhare rw’abakoroni mu gusenya ubumwe bw’Abanyarwanda no kwimika urwango rudasanzwe.
Manifesto y’Abahutu yerekanaga ko Abahutu bakandamijwe, bahejwe ko ari abakene ko ari abatindi ko bahejejwe mu bujiji, birengagije ko mu bwoko bwose Abanyarwanda babarurwagamo harimo abakene, injiji ndetse ko n’Abanyiginya cyangwa Abega harimo abakennye cyane ndetse n’Abega cyangwa Abanyiginya bari ku ngoma siko bose bategekaga.
Aha habayeho kugaragaza ko umututsi ari mubi, bishyirwa mu nyandiko nyinshi z’ubukangurambaga zibategurira kwicwa no gutsembwa.
Izi nyigisho zikubiye muri manifesto y’Abahutu zarimo urwango rukabije, zatozaga Abahutu abakuru n’abato kwanga Abatutsi urunuka babita ko aribo nkomoko y’ibibazo bafite byose. Ibi bikaba bikomoka muri iriya myumvire batojwe n’abakoroni iba inkomoko y’ingengabitekerezo.
Uyu mugambi abakoroni bawinjije mu Bahutu kugira ngo bihimure ku Batutsi bari bashyize ku butegetsi kuko Umwami na RUNAR bari batangiye gusaba ko basubira iwabo, u Rwanda rukabona ubwigenge cyane ko bumvaga ko Abahutu bazabumva bagafatanya byitwa ko babafashije kwikiza Abatutsi.
Ubutumwa bukubiye muri manifesto y’Abahutu bwuzuye ingangabitekerezo ya Jenosode, ivangura, urwango n’amacakubiri. Nibwo bwakomeje kwigishwa mu mashuri, mu mbwirwaruhame, muri za mitingi, bukomeza gukoreshwa muri Repubulika ya mbere n’iya kabiri, maze buza kugira imbaraga cyane mu gihe urugamba rwo kubohora u Rwanda rwari rutangiye.
Aho iyo manifesto yakoreshwaga, Abahutu bibutswaga ko ba bantu batari Abanyarwanda nyabo bagarutse, ko baje kongera guhekwa n’ibindi byinshi.
Bityo biba umusemburo w’itegurwa rya Jenoside, yateguwe igamije noneho kurimbura Abatutsi ngo ntihazasigare n’uwo kubara inkuru. Abahutu birara mu Batutsi bica abo basangiye, abo bashyingiranye, abo bagabiranye, ababigishije n’ibindi.
Ni nayo mpamvu abashaka gusenya ibyagezweho aho bava bakagera barwanya Ndi Umunyarwanda kuko ariwo muti, icyomoro n’umurunga wo kongera kubaka ubumwe bw’Abanyarwanda.
Ugasanga buri gihe ibyo batekereje babitekereza mu moko, bakumva ko ibisubizo ku bibazo igihugu gihura nabyo byashakwa bishingiye ku moko, ndetse hari n’abana b’u Rwanda bahezwa hirya no hino mu buhungiro babiterwa no kubatera ubwoba bushingiye kuri izo nyigisho z’urwango.
Ari nazo zakoreshejwe mu nkambi z’impunzi zari muri Zaire (DRC) bigatuma Abanyarwanda aho kumva impuruza ibasaba gutaha bahitamo kwiroha mu mashyamba biruka inyuma y’Ubutegetsi bwabizezaga kuzabacyura, nyamara kugeza n’ubu hakaba hari abakiri muri ayo mashyamba.
Abantu bacengewe n’amatwara ya PARIMEHUTU kubera ipfunwe baterwa n’uruhare, inyigisho zabo zagize mu kubiba urwango kimwe n’abakomeje kunyurwa na ‘Ideology’ y’amako bahora bikanga bagakeka ko bashobora kongera kubyutsa imyumvire ya ‘Hutu Tutsi’, bikababera inzira y’ubusamo yo kugera ku butegetsi.
Niyo mpamvu hiryo no hino aho bari barangwa no kwiyemera no kwiyumvamo abantu bakomeye muri Politiki kandi icyo barishaga cyararangiye.
Kuri ubu rero twakwishimira ko dufite imyumvire yubakiye kuri Ndi Umunyarwanda igamije guhuza Abanyarwanda nk’abavandimwe babereye kandi bishimiye kuba Abanyarwanda batarangwa n’amacakubiri ayo ariyo yose, bishimira ubuyobozi bwabo kandi bakaba baharanira iterambere ry’igihugu cyabo na Afurika yose.
Ndashishikariza Abanyarwanda baba abari imbere mu gihugu cyangwa mu mahanga kumva ko iki gihugu ari icyacu nk’abavandimwe ko dufitanye isano muzi, magara ntunsige kandi tugomba kubyaza amahirwe.
Ubuyobozi dufite buharanira iterambere ridaheza, buha amahirwe buri wese kandi bushishikajwe no kuzaraga abana bacu igihugu kizira amacakubiri.
Ntabwo Abanyarwanda bashobora kwemerera uwashaka gusenya ibyo bagezeho kandi abana b’u Rwanda bumve ko buri wese afite inshingano kuri uyu mugambi.


text:
[wptab name=’Isomo: Ibarura 11′]
Isomo ryo mu gitabo cy’Ibarura 11,4b-15
Muri bo hari agatsiko k’abantu, bafatwa n’amerwe, bituma n’Abayisraheli ubwabo batangira kwijujuta bavuga bati «Ni nde uzaduha inyama zo kurya? Turibuka amafi twariraga ubuntu mu Misiri, ibihaza, imyungu, hamwe n’ibitunguru by’ibibabi, n’iby’ibijumba! Nta na kimwe tukibona muri ibyo, none ubuzima bwacu burakendera! Nta kindi turya uretse manu.»
Manu iyo yari imeze nk’urubuto rwa koriyanderi ikererana nk’ubujeni buva mu biti. Imbaga yayagaraga ijya kuyitoragura; bakayisya ku rushyo, cyangwa bakayisekura. Nyuma igatekwa mu nkono, igakorwamo utugati. Yaryohaga nk’umutsima bavugishije amavuta. Iyo urume rwatondaga ku ngando nijoro, ni na ho manu yayigwagaho.
Musa yumva imbaga yijujuta, buri muntu ari ku muryango w’ihema rye. Uhoraho biramurakaza cyane maze Musa abwirana agahinda Uhoraho agira ati «Ni iki gituma ugirira nabi umugaragu wawe? Ni iki gituma untererana ukankorera umutwaro wo kuyobora iyi mbaga yose? Ni jye se wasamye inda ndababyara kugira ngo untegeke kubabumbatira ku gituza nk’uko umurezi abumbatira umwana muto, bakazarinda bagera mu gihugu wasezeranije ba sekuruza? Nzakura hehe inyama zo guha iriya mbaga yose ihora inyijujutaho ivuga ngo ‘Duhe inyama zo kurya.’ Jyewe jyenyine singishoboye kwihanganira umutwaro undemereye cyane wo kuyobora iyi mbaga. Niba uzahora ungenzereza utya, ndakwinginze ngo umbabarire unyice aho kugira ngo nkomeze kubabazwa n’ibyago byanjye!»
[/wptab]
[wptab name=’Zaburi ya 80 (81)’]
Zaburi ya 80 (81),12-13, 14-15, 16-17
ugaba amashami yawo kugeza ku nyanja,
n’imishibuka yawo igera ku Ruzi.
Ni kuki waciye icyuho mu ruzitiro rwawo,
ukaba usoromwa n’abahisi n’abagenzi;
amasatura ava mu ishyamba akawonona,
n’inyamaswa z’agasozi zikawurisha?
Uhoraho, Mugaba w’ingabo, dukundire, ugaruke,
urebere mu ijuru, witegereze,
maze utabare uwo muzabibu;
urengere igishyitsi witereye,
n’umucwira ugukesha imbaraga.
Abawutwitse bakawurimbura,
bazamarwe n’umunya w’uruhanga rwawe!
[/wptab]
[end_wptabset]


text:
Ministeri y’uburezi yatangaje ko isomo rya siporo rizajya ribazwa mu cya Leta
Ministeri y’uburezi mu Rwanda yamaze gutangaza ko isomo rya siporo rigiye kuzaba isomo ribazwa mu bizamini.
Minisiteri y’Uburezi yatangaje ko muri gahunda nshya zigamije guteza imbere siporo, harimo ko mu mashuri yose igiye kujya ihabwa umwanya kuko wasangaga hari amashuri amwe atayigisha, agashyira imbaraga mu yandi masomo yo ikirengagizwa.
nama y’Abaminisitiri yateranye ku wa Mbere tariki ya 18 Gicurasi 2020 iyobowe na Perezida wa Repubulika y’u Rwanda, Paul Kagame, yunguranye ibitekerezo ku ivugururwa rya gahunda yo guteza imbere siporo mu mashuri.
Umuyobozi Mukuru ushinzwe Igenamigambi muri Minisiteri y’Uburezi, Rose Baguma, yatangarije IGIHE natwe dukesha iyi nkuru ko hari aho wasangaga isomo rya siporo rishyirwa mu masaha y’igitondo, ku buryo muri icyo gihe iyo umunyeshuri agiye gukina, kongera gusubira mu ishuri biba bigoranye kuko aba agomba kubanza gukaraba.
Ati “Muri iyi gahunda ya siporo, turasaba ko bongera gusubiramo ingengabihe ubwayo, kugira ngo amasaha ya siporo abe afasha abarimu n’abana. Urugero, ushobora kuvuga uti abana bataha saa mbili, kuki siporo itashyirwa ku isaha ya nyuma, cyangwa ababa mu kigo ukareba isaha iboroheye.”
Muri iki gihe siporo izajya ibazwa mu bizamini bisanzwe ndetse no mu mabazwa ya buri gihembwe nk’isomo risanzwe.
Yakomeje agira ati “Mu kizamini cya leta ntabwo turabishyiraho nonaha ariko bishobora kuza nyuma. Ubwo bizakorwaho na REB. Ikigamijwe cyane ni ukugira ngo babe bayikora buri munsi, ntabwo biri mu bizamini bya leta nonaha.”
Imwe mu mbogamizi zihari ni uko hari amashuri amwe n’amwe adafite ibibuga gusa Minisiteri y’Uburezi isobanura ko amashya ari kubakwa ari guhabwa umwihariko ko asiga umwanya w’ibibuga.
Umuyobozi Mukuru ushinzwe Igenamigambi muri Minisiteri y’Uburezi, Rose Baguma, yasobanuye ko Siporo igiye guhabwa umwanya wihariye nk’isomo rifasha abanyeshuri kwiga neza no kugira ubuzima buzira umuze
Ku mashuri adafite umwanya wo gushyiramo ibibuga, Baguma asobanura ko hashyizweho uburyo bwo gukorana n’inzego z’ibanze, harebwa uburyo abana basangira ibibuga bihari, mu karere, mu mirenge n’ahandi.
Ati “Ushobora gusanga mu murenge umwe hari amashuri 10, umunani muri yo afite ibibuga, abiri ntabyo nta n’umwanya. Kubera iki abana batafashwa bakajya gukinira ku kibuga cy’ikindi kigo, wenda hari umwanya ku murenge, ku karere, n’ahandi hose. Ibyo bigakorwa n’inzego z’ibanze mu gihe tubona ko ku kigo nta mwanya, kandi dufite amashuri ameze gutya.”
Minisiteri y’Uburezi isobanura ko iyi gahunda igamije gufasha abana kwiga neza no kugira ubuzima bwiza birinda indwara zitandura binajyana na gahunda igihugu cyashyizeho z’amasaha yihariye ya siporo ku bakozi n’izindi nka Car Free Day.
Ati “Ariko abana tugasanga ntabwo bafite ayo mahirwe cyane. Ikindi ni ukuzamura impano zabo. Udahereye mu mashuri hakiri kare ngo umenye impano abana bafite, wabatakaza.”
Baguma asobanura ko nyuma yo kubona impano z’abakiri bato, hazabaho gushaka uko bajya bahurizwa hamwe mu ishuri ry’imikino, ku buryo umuntu wahisemo kwiga siporo ariwe uzajya ubazwa iryo somo mu kizamini cya leta.
Ubu muri Kaminuza y’u Rwanda hari ishami rya siporo, naho hagiye kuvugururwa uko ryigishwa kugira ngo haboneke abantu benshi baryiga. Abahitamo kwiga siporo, biga ibinyabuzima (Biologie), iyo bageze mu mwaka wa gatatu wa kaminuza bahitamo ibinyabuzima cyangwa siporo.
Ati “Abenshi usanga bahitamo biologie, kuko ntabwo twabateguye ku buryo bahitamo siporo. Abenshi biga biologie kugira ngo bazayigishe ariko siporo ikaba inyongera.”
Ubwo amashuri azaba afunguwe, iyi gahunda yo kwigisha Siporo izahita itangira, gusa hari ikibazo cy’abarimu bagomba kuyigisha nubwo Minisiteri y’Uburezi isobanura ko iteganya gutanga amahugurwa ku buryo haboneka benshi bafite ubushobozi bwo kwigisha iri somo.


text:
Iyi njyana yamamaye cyane guhera mu 1960 mu ndirimbo zimakaza ubutabera no guteza imbere imibereho, irimbwa cyane n’abarimo Bob Marley, Bunny Wailer n’abanyafurika nka Lucky Dube.
Iyi njyana ikomoka mu gace kari gatuwe n’abantu bahejwe cyane muri Kingston y’Iburengerazuba, ifatwa nk’iyanyujijwemo ubutumwa bwagejeje ku mpinduka haba muri Amerika ya ruguru, iy’epfo n’ibindi bice.
Mu itangazo UNESCO yasohoye kuri uyu wa Kane, yagize iti “Nubwo ku ikubitiro Reggae yakinwaga n’abantu baba mu bibazo, ubu iyi njyana ikorwa ndetse ikanakundwa n’urunyurane rw’abantu b’ingeri zose n’ibitsina byose, amoko n’imyemerere itandukanye.”
Ikomeza ivuga ko uruhare rw’iyi njyana mu kumenyekanisha ibibazo by’akarengane, kwipakurura ibihe runaka, urukundo n’ubumuntu ari ntagereranywa, kandi ikaba yarakomeje kwigaragaza “nk’ijwi rya bose.”
Injyana ya Reggae yagiye ifata intera bitewe n’ubutumwa bwiganjemo bushingiye cyane ku mahoro n’urukundo.
Yagiye yamamara mu bihugu byinshi by’Isi, ndetse igera no mu nsengero.
Bivugwa ko ijambo ‘Reggae’ ryaturutse ku ijambo ryo mu Cyesipanyolo ‘ryasobanuraga umuziki w’umwami’ ariko abandi bakavuga ko iri jambo ryavuye ku ijambo ry’Ikilatini ‘Regi’ n’ubundi risobura ngo’ Ku mwami’.
Muri Jamaica iyi njyana irubashywe cyane kuko kuva mu 2008, Minisitiri w’Intebe wari uriho muri icyo gihe , Bruce Golding, yashyizeho ukwezi kwa Gashyantare nk’uko kuzirikana iyi njyana.
Muri uko kwezi habaho ibikorwa bitandukanye byibanda cyane ku kwitsa kuri iyi njyana, hagahembwa amaradiyo abiri yitwaye neza mu kuyiteza imbere, hagakorwa amanama, amaserukiramuco n’igikorwa cyo guha icyubahiro umuririmbyi Dennis Brown wavuzwe na Bob Marley ko ariwe afatiraho urugero.
Mu murage w’Isi kandi hashyizwemo imbyino izwi nka Mooba imenyerewe ku bwoko bw’aba Lenje bwo muri Zambia. Ni imbyino izwi cyane ku bagabo n’abagore bo muri icyo gihugu guhera mu bihe bya mbere y’ubukoloni.
Bayibyina bitigisa bagendera ku murishyo w’ingoma uba ukaragwa mu buryo bwihuta.
Mu bindi byinjijwe mu murage w’Isi harimo ububumbyi bw’abagore bo mu mujyi wa Sejnane muri Tunisia; umuhamirizo gakondo wa Khon muri Thailand n’uburyo bwo gutaka bwo muri Tajikistan.
Hari kandi uburyo bwo kwirinda Ibiza bituruka ku rubura muri Autriche no mu Busuwisi; umukino wa Rūkada Nātya wo muri Sri Lanka; umurishyo w’ingoma wa Tamboradas wo muri Espagne; Ububoshyi bwa Bobbin muri Slovenia; ingendo z’amafarashi muri Oman; umukino wo gukirana wa Ssirum wo muri Korea n’ibindi.
Uko injyana ya Mooba ibyinwa


text:
Umwigisha w’ijambo ry’Imana kucyumweru taliki 21/03/2021 ni NYISHIMENTE Nadine.
Ijambo ry’imana rifite Intego“UBUZIMA BUYOBORWA N’IMANA”
Yesaya 58:11 “Uwiteka azajya akuyobora, azahaza ubugingo bwawe mu bihe by’amapfa, azakomeza amagufwa yawe. Uzamera nk’urutoki rwuhirwa, kandi uzaba nk’isōko y’amazi idakama.”
Imigani 3:6 “Uhore umwemera mumigendere yawe yose, na we azajya akuyobora inzira unyuramo.”
Mubuzima busazwe iyo hari kuyoborwa hagomba kuba hari umuyobozi ndetse nabayoborwa ndetse ikiranga umubuyobozi nuko abayoborwa baba bumvira ubayobora bakumvira ibyo abasaba byose, ikindi ubuyobozi burangwa nuko aho buri hari amategeko ayo mategeko aba agomba kubahirizwa
mubuzima bwa gikristo natwe iyo twemeye kuyoborwa n’Imana tukemera ubuyobozi bwayo mubuzima bwacu tuba dusabwe kumvira amategeko n’amabwiriza yose Imana imubwira kumanywa na nijoro kandi aho yifuza cyane kuba aho umuyobozi we ari ndetse agakora ibyo umuyobozi we amubwira
IKINDI
Ibintu biranga/bigera kumuntu uba mubuzima buyoborwa n’Imana
- IMANA IRAMWIRATA
Umuntu uyoborwa n’imana Imana nayo ntigira isoni zo kwumwirata cyangwa isoni zo kwitwa Imana ye urugero rwiza aburahamu niwe uwiteka yirahiriye ndetse imana iramwemera kandi imubera umuyobozi ndtese iramwirahira iranamwirata ati ndi Mna ya aburahamu
yobu nawe kuko yari yaremeye ko uwiteka amubera umuyobozi ibi byatumye Imana imwirata imbere ya satani kandi koko Yobu yari yaremereye Uwiteka ko amubera umuyobozi kuko muntambara namakuba yakomeje kwikomeza kuriyo.
2. UMENYA AMAKURU Y’IBIHE
Uyoborwa n’Imana aba azi amakuru yibihe birimbere nuko agomba kwitwara muribyo.
3. IMANA IMUHA UMUGISHA
Uyoborwa n’Imana ahabwa umugisha muri byose ndetse nawe ahinduka umugisha.
Nituyoborwa n’Imana ntibizabuza ibigeragezo kutugeraho, kuko Imana iba ishaka kuguha imbaraga ndetse nubuhamya buzakomeza abandi.
Niwemera kuyoborwa n’Imana izakwigisha uko urwana muri uru rugamba kandi niyo izakuneshereza.
Niyo izakugeza mu ijuru iguhe ubugingo buhoraho niwemera kuyoborwa nayo.
Imana izakwigisha uko ubaho kandi ugire itandukaniro nabatayoborwa nayo, niwemera ikakuyobora.
Imana izasohoza umugambi wayo kuri wowe niyoborwa nayo. Kandi izaguha Umwuka Wera wayo akubere umufasha.
Uyoborwa n’Imana yumva ashaka kuyegera, agira inyota yo kumenya Imana.
Gusoma ijambo ry’Imana no gusenga nibyo bifasha ushaka kuyoborwa n’Imana.
Twisuzume benedata turebe niba turi kuyoborwa n’Imana mubuzima tubayemo kuko abayoborwa nayo nibo bazabana nayo mu ijuru ryayo. Shalom!
1,448 total views, 2 views today


text:
Urwandiko rwandikiwe ab’Itorero igice cya kabiri: Nubwo yari yarabyize yanze kubyigisha atarabikora (Ezira).
“Icyo gihe nari kumwe na yo ndi umukozi w’umuhanga, Kandi nari umunezero wayo iminsi yose, Ngahora nezerewe imbere yayo, (Imigani8:30)”. Uyu yari Yesu Kristu mu gitabo cy’ Imigani, yahamirijwe ko yari umukozi w’umuhanga. Niwe Jambo kandi yahozeho, yaremye ibiriho byose. Icyatumye Imana imunezererwa ndetse ikamwita umukozi w’umuhanga, ni uko yasohozaga Ijambo ry’Imana uko riri. Iyo Imana yategekaga ko habaho Ijuru cyangwa ikindi, Jambo agahita arema, ibihwanye n’Imvugo y’Imana. Bituma ahora ari umunezero w’Imana, iminsi yose. Yesu yatumye Imvugo y’Imana ingana no gukora kwayo! Niwe JAMBO ry’Imana.
Iyo aza gufata mu mutwe gusa ntagire gusohoza ijambo ry’Imana, wenda ntakiba cyararemetse. Ni ingenzi no gufata mumutwe kuko Imana itwibutsa iti “Mwana wanjye ntukibagirwe ibyigisho byanjye, ahubwo umutima wawe ukomeze amategeko yanjye” (Imigani3:1), nyamara Ishingiro ry’ubuhanga si ugufata mu mutwe gusa ahubwo ni ugusohoza icyo wakiriye. Kuko ubwenge bugaragarira mu gikorwa bwakoreshejwemo, bikaba ubuhanga.
Pawulo yavuze ko Imana yamubashishije kuba Umwigisha w’Umwuka kuruta uko yigisha inyuguti zicisha (2 Abakorinto 3:6). Muri iki ikinyejana cya makumyabiri na rimwe, Satani akomeje gukwiza ikinyoma cyuko gufata mumutwe iby’Imana (Ijambo ry’Imana) bihagije. Ku mpamvu zo kwigisha abandi n’izindi. Nibyo koko byashoboka yuko byabakiza ariko nubwo bakira, bazakizwa n’inyuguti. Ubyigisha nawe ntabwo azakizwa nabyo kuko yabifashe mu mutwe ntiyabikuramo ubuzima.
“Ezira uwo arazamuka ava I Babuloni. Kandi yari umwanditsi w’umuhanga mu by’amategeko ya Mose, yatanzwe n’Uwiteka Imana ya Isirayeli. Kuko yari yaramaramaje mu mutima gushaka amategeko y’Uwiteka ngo ayasohoze, kandi ngo yigishe mu Bisirayeli amategeko n’amateka” (Ezira 7:6A, 10).
Ezira, umutambyi, Ijambo ry’Imana ryamutangiye ubuhamya yuko ari umwanditsi w’umuhanga, buri mwanditsi mwiza aba ari umusomyi mwiza, ariko umusomyi wese si umwanditsi iki n’igihamya yuko Ezira uretse kuba yari umwanditsi mwiza ahubwo yari umusomyi mwiza.
Isomo ryo kwiga nuko nyuma yo kwiga no gusoma neza yamaramaje mu mutima gushaka ibyo yize ngo abishyire mubikorwa (Abisohoze). Nyuma yaho agambirira kubyigisha (NUBWO YARI YARASOMYE BYINSHI YANZE KUBYIGISHA ATARABISOHOZA/ATARABIGIRA UBUZIMA).
ISOMO KW’ITORERO
Abanyetorero basigaye bahuzwa no gusoma ijambo ry’Imana ndetse nibindi bitabo by’iyobokamana bashaka kubona ibyo babwira abandi kuruta gushaka icy’Imana ivugana nabo binyuze mw’Ijambo ry’Imana. Nyamara icy’Imana ishaka nuko twiga ijambo ryayo, tukarishyira mubikorwa mbere yo kuryigisha abandi kuko Ishingiro ry’ubugingo ryihishe mugusohoza ibyanditswe byera kuruta kubyigisha.
Tugana ku musozo w’iyi nkuru, Mwenedata wandikiwe iyi baruwa kugira ngo wibutswe yuko ishingiro ry’ubugingo riri mugukora iby’Ijambo kuruta kuryigisha. “Uko ni ko uzabona Umugisha, niwitondera gusohoza amategeko n’amateka, ibyo Uwiteka yategetse Mose mu byo ku Bisirayeli… (1Ngoma22:13). Bityo, dukwiye gukoza umubiri wacu uburetwa (gushyira mubikorwa ijambo ry’Imana mbere yo kuryigisha) ngo ahari ubwo tumaze kubwiriza abandi natwe tutaboneka ko tutemewe (1 Abakorinto 9:27). Gukora iby’Ijambo bibanzirizwe no kwiga iby’Ijambo no kwigisha iby’Ijambo bibanzirizwe no gukora iby’Ijambo, Shalom.
1,567 total views, 2 views today
1 COMMENTS
-
Nibyo koko Gukora iby’Ijambo bibanzirizwa no kwiga iby’Ijambo kwigisha bikabanziriza gukora iby’Ijambo.
Bless you.


text:
Ivanjili ya Mutagatifu Luka 2,22-35
Umunsi w’isukurwa ryabo wategetswe na Musa uragera, bamujyana i Yeruzalemu kumutura Nyagasani, nk’uko byanditse mu itegeko rya Nyagasani, ngo «Umuhungu wese w’imfura azaba intore y’umwihariko wa Nyagasani.» Bari bajyanywe kandi no gutura igitambo cy’intungura ebyiri cyangwa inuma ebyiri bakurikije itegeko rya Nyagasani. Icyo gihe, i Yeruzalemu hari umuntu witwaga Simewoni; yari intungane kandi yubaha Imana. Yari ategereje ihumure rya Israheli, kandi Roho Mutagatifu yari amurimo. Byongeye Roho Mutagatifu yari yaramuhishuriye ko atazapfa atabonye Kristu wa Nyagasani. Nuko Simewoni aza mu Ngoro y’Imana abibwirijwe na Roho Mutagatifu. Igihe Ababyeyi b’Umwana Yezu bamuzanye ngo bamurangirizeho ibyategetswe, na we amwakira mu biganza bye, ashimira Imana avuga ati
«Nyagasani, noneho sezerera umugaragu wawe mu mahoro
nk’uko wabivuze;
kuko amaso yanjye yabonye agakiza kawe,
wageneye imiryango yose.
Ni we rumuri ruboneshereza amahanga,
akaba n’ikuzo ry’umuryango wawe Israheli!»
Se na nyina batangazwaga n’ibyo bamuvugagaho. Nuko Simewoni arabashima, maze abwira Mariya, nyina wa Yezu, ati «Dore uyu nguyu yashyiriweho kubera benshi muri Israheli impamvu yo korama cyangwa gukira, azaba n’ikimenyetso bazagiriraho impaka. Nawe kandi inkota izakwahuranya umutima. Bityo ibitekerezo biri mu mitima ya benshi bigaragare.»


text:
Live: Kurikirana igitaramo cya Hillsong London na benjamin dube
Apôtre MUTABAZI yatewe n’umugizi wa nabi iwe mu rugo
Umushumba w’Itorero Kingdom Citizens rikorera mu Mujyi wa Kigali, Apôtre MUTABAZI KABARIRA Maurice kuri uyu wa 11 Gicurasi yatangaje ko yatewe n’umugizi wa nabi iwe mu rugo mu ijoro ryakeye aho yasize atoboye ipine ry’imodoka. Uyu mushumba yiyamye yihanangiriza uwo mugizi wa nabi wamuteye ndetse anamwibutsa ko adatinya gupfa.
Abinyujije ku rukuta rwe rwa Twitter akunze no gukoresha cyane, Apôtre MUTABAZI yanditseho amagambo agaragaza ibyaraye bibereye iwe mu rugo ndetse no kudaterwa ubwoba na byo. Yanditse ati: ”Umuntu waje nijoro iwanjye agatobora ipine y’imodoka niba yashakaga ko menya ko azi aho ntuye ambwire mubwire n’icyumba ndaramo. Navuka sindatinya urupfu, sometimes I’m tempted to taste it. IDEOLOGISTS never die, death is not the end but the beginning of uncontrollable influence”. Aya magambo yayakurikije ifito y’imodoka bigaragara ko ipine ryavuyemo umwuka.
Ubu butumwa bw’uyu mushumba kuri Twitter buje bykurikira ubundi na bwo bwihanangirizaga uwagerageje kumugusha mu mutego wa ruswa. Yavuze ko abari kumwibasira muri iyi minsi bagerageza kujya bagenda bataracikije amashuri kandi bafite n’ubwenge buhanitse ngo kuko abona abamwibasiye muri iyi minsi nta wamugusha mu mutego urimo.
Apôtre MUTABAZI nk’umwe mu bakoresha cyane urubuga rwa Twitter, muri iyi minsi yakunze kunyuzaho ibitekerezo binnyega bikomeye uwari Umunyamabanga wa Leta muri Minisiteri y’Urubyiruko n’Umuco, BAMPORIKI Edouard ukurikiranyweho icyaha cya ruswa. Bamwe mu basomye ibyo bitekerezo ariko bamunenze gukoresha imvugo iremereye cyane idakwiriye ibyavugwa n’umushumba ibyo ari byo byose ndetse ahubwo basa n’aho bamuhindukiranye ngo bamwibasire. Bimwe mu bisubizo twafata nk’ibyo yahaye abo bamunenga ni ukubahakanira yivuye inyuma ko atari umunyapolitiki nk’uko bamwe babitekereza ahubwo ko ari umuntu utanga ibitekerezo (‘Ideologist’).


text: Ubushakashatsi Bwububiko Niterambere Umushinga wubwubatsi bwikigo cyikoranabuhanga ufite nkuyobora umurongo wo guhuza inyubako zubatswe mubidukikije, ahantu hatuje kandi heza. Iki gitekerezo gisobanura igitekerezo gikora itsinda ryumuntu wumuntu, ugenewe kwibizwa mubwenge bukenewe bwabashakashatsi bazabigiramo uruhare, bigaragazwa nubushake bwa plastike kandi bwubaka. Igishushanyo gitangaje kandi gihuriweho nigisenge muburyo bwa convex na convex hafi gukoraho umurongo utambitse utambitse usobanura gutya, ibintu nyamukuru biranga inyubako.


text:
Kuri
iki cyumweru taliki ya 4 Kanama, abakristu ba paruwasi ya Mushaka ho
muri diyosezi ya Cyangugu, bakiriye umushyitsi w`imena muri yubile ya
paruwasi yabo. Iyo yubile y`imyaka 50 yahuriranye n`itangwa ry`ubupadiri
kuri diyakoni Ildephonse Maniragaba. Uwo mushyitsi w`imena ni
nyakubahwa Jeannette Kagame, umufasha wa perezida Polo Kagame, usa
nk`uri mu bwihisho muri iki gihe. Ababikurikiranira hafi bo bemeza ko
Kagame ari gutegura umutwe w`abacancuro bo guhitana nyakubahwa Jakaya
Kikwete perezida wa Tanazaniya.
Jye nk`umuturanyi wa paruwasi ya Mushaka, nanyarukiye muri ibyo birori. Reka mbambwire uko nabibonye.
Ku
murongo wa mbere hagaragaraga madame Jeannette Kagame wagaragazaga
ibyishimo byinshi aseka buri kanya. Yari akikijwe na musenyeri Yohani
Damaseni uyobora diyosezi ya Cyangugu n` umuyobozi w`intara
y`Iburasirazuba. Hirya gato hari musenyeri Diyedoni Rwakabayiza na
padiri Kabera Inyasi uvuka muri iyo paruwasi. Mu bandi banyacyubahiro,
hari padiri Ubaldi Rugirangoga wigeze kuyobora iyo paruwasi, akaba ari naho yatangiriye gahunda ya leta yo guhatira Abahutu gusaba imbabazi Abatutsi.
Twe
abari bahari, ntitwabuze kwibaza impamvu madame Jeannette yiyemeje
kujya kwizihiza yubile y`imyaka 50 ya paruwasi, kandi ubusanzwe
abayobozi bakuru ba FPR – cyane cyane abavuye hanze – birinda kugaragara
mu birori bihambaye bya Kiliziya Gatolika. Kuba rero yarahisemo kujya
muri yubile ya paruwasi, hari impamvu zikomeye, kandi zidafite aho
zihuriye no kwita ku baturage. Dore iz`ingenzi twaganiriyeho na bamwe mu
bantu b`inararibonye bari muri ibyo birori.
1. Gukumira abanyapolitiki batavuga rumwe na FPR bavuka i Mushaka
Impamvu
nyamukuru yazinduye madame Jeannette Kagame i Mushaka, ni iya politiki.
Ku batazi paruwasi ya Mushaka, reka mbibutse ko Mushaka ari paruwasi
ivukamo ba nyakubahwa Twagiramungu Faustin na padiri Nahimana Thomas.
Hari n`abandi banyapolitiki bahanganye na FPR bavuka muri iyo paruwasi
mu gice cya Bugarama. Ariko bo simbatindaho.
Twagiramungu
Faustin uzwi kw`izina rya Rukokoma, ni umwe mu bantu bake cyane
b`inararibonye bakiriho bo muri politiki y`u Rwanda. Nyuma yo guhangana
no kugira uruhari rufatika mu ihirima ry`ingoma ya MRND, Twagiramungu
ntiyashoboye guceceka amabi ya FPR-Inkotanyi. Ibyo byamuviriyemo kurebwa
nabi no guhigwa na yo bigeza ubwo ahunga. Muri iyi minsi Twagiramungu
yapfuye gutangaza ko agiye kugaruka mu Rwanda nka perezida w`ishyaka
RDI-Rwanda rwiza, FPR ihita ihungabana, maze Kagame ategeka abashinzwe
abinjira n`abasohoka kutamuha urupapuro rw`inzira rumwinjiza mu Rwanda.
N`ubwo FPR izi neza ko umuryango wa Twagiramungu warimbuwe
n`Interahamwe, izi ko Twagiramungu ari umuhutu utihanganira amafuti aho
ari hose, kandi ko afite abayoboke benshi muri paruwasi ya Mushaka
avukamo. Ntabwo rero FPR yatuza kandi izi ko uwo mugabo abanyamushaka
bakimwibuka.
Padiri
Thomas Nahimana, avuka ku birometero bibiri uvuye ku cyicaro cya
paruwasi ya Mushaka. Muri iyi minsi, afatanije n`Abataripfana, bashinze
Ishema Party , ishyaka rya politiki rirangwa no kwambika ubusa
ibinyoma byose bya FPR, no kuvugira rubanda iriho irimburwa na FPR ya
Kagame. Iryo shyaka rikiri rishya, rifite umuvuduko udasanzwe, ku buryo
biteye impungenge FPR. Padiri Thomas kandi ahagarariye inama
y`ubwanditsi y`urubuga leprophete.fr, ruharanira kuvuga ukuri ku bibera
mu Rwanda. Urwo rubuga ni rwo rwagaragaje byinshi mu bikorwa by’abari
muri guverinoma ya Paul Kagame. Ni narwo kandi rwahishuye ubwicanyi
n’andi mabi byakozwe na ba padiri Inyasi Kabera uvuka i Mushaka na
Ubalidi Rugirangoga wahoze ayobora iyo paruwasi. Aba bapadiri bombi ni abayoboke bakomeye ba FPR-Inkotanyi bazwi na rubanda.
Nta
munyamushaka n`umwe uyobewe uburyo FPR yakoze ibishoboka byose ngo
urubuga Leprophete.fr rufungwe, bikananirana. Nyuma yo gukora
iterabwoba kuri musenyeri Damaseni Bimenyimana kugira ngo ahatire
abapadiri bashinze leproph├Ęte.fr kuyifunga no kuvuga ko yitandukanije
nabo, yageze n`aho ijya gushakisha abiyise abavandimwe ba padiri Thomas,
ikabahatira kumwihakana ku maradiyo no kuri televiziyo. Uwabonye
Jeannette Kagame i Mushaka yicaranye na musenyeri Damaseni, ntiyabuze
gutekereza kuri aba bagabo bombi.
2. Gushyigikira gahunda ya leta yatangijwe na padiri Ubalidi Rugirangoga i Mushaka
Nta
mpamvu yo kugaruka ku mateka ya padiri Ubalidi nk`umwe mu Batutsi
bakomeretse cyane kubera amateka mabi igihugu cyacu cyanyuzemo. Nyuma yo
kuva i Nyamasheke ku buryo bw`igitangaza, akijijwe n`uwari perefe wa
Cyangugu, bwana Bagambiki Emmanuel, buri wese yari yiteze ko musenyeri
yamwohereza muri iyo paruwasi, kugira ngo asane imitima y`abaturage ba
Nyamasheke, yegere abarokotse jenoside yakorewe Abatutsi bo muri ako
karere, kandi asabe imbabazi kubera amacakubiri ashingiye ku moko
yagizemo uruhari mbere ya 94. Ibyo ntibyabaye. Ahubwo musenyeri
yamwohereje i Mushaka. Paruwasi ya Mushaka niyo yonyine muri za paruwasi
zose zo mu Rwanda , yagumyemo umupadiri w`Umututsi, Hategekimana Antoine(Imana imuhe iruhuko ridashira), abakristu be, cyane cyane b`abahutu, bakamurwanaho, kuko bumvaga ari nta mpamvu yo gutoteza intumwa y`Imana.
Abandi
bapadiri b`Abatutsi babaga i Mushaka aribo Kaberuka Aphrodis na
Mubashankwaya Ignace, Abanyamushaka babaherekeje neza, ubwo bagaragazaga
ko bafite ubwoba bwo kuguma muri paruwasi babageza i Cyangugu kwa
Musenyeri Tadeyo Ntihinyurwa, ubwo baba bararokotse. Jenoside irangiye,
padiri Ignace Mubashankwaya, uvuka mu Bisesero bya Kibuye, yihutiye
kugaruka i Mushaka. Mu nyigisho ze, ntatinye kwamagana amabi yakorwaga
n`abasirikari ba FPR, na bamwe mu Batutsi bari bararokowe n`Abahutu.
Icyamubabazaga ni inyiturano mbi abo batutsi bakoreraga Abahutu, kandi
muri rusange, muri Mushaka, Abanyamushaka b`Abahutu barakoze ibishoboka
byose, bakarwana kuri bagenzi babo b`Abatutsi bahigwaga n`Interahamwe,
zateraga ziturutse mu Bugarama. Padiri Ignace Mubashankwaya yaje kuraswa ku manywa y`ihangu n`abasirikari ba FPR-Inkotanyi, bikaba bizwi ko yagambaniwe na mugenzi we padiri Kabanda Fabiyani. Padiri Kaberuka Aphrodis we yeguriwe indi mirimo.
Aho
padiri Antoine Hategekimana atangiye kugaragaza intege nke kubera
umunaniro, byabaye ngombwa ko asimburwa na padiri Ubalidi Rugirangoga.
Guhera icyo gihe, Ubalidi atangira gahunda y’urukozasoni yo gutegeka
Abakristu b’ Abahutu bose gusaba imbabazi Abatutsi. Utabikoze
agafungirwa amasakaramentu. Ingaruka zabaye ko Umuhutu wese wari
wifashije ukomoka i Mushaka afungwa, udafunzwe utwe tugahabwa Abatutsi.
Nibwo rero abitwa ba Bosco uzwi kw`izina rya Muganga batumbagiye mu
bukire, kubera gusahura iby`abandi. Bosco uyu, we n`umuryango we wose,
barengewe na nyakwigendera depite Gatabazi Venuste wari umuturanyi we,
ahitwa i Muhehwe. Nyamara nyuma ya jenoside y`Abatutsi, Bosco yikubiye
umutungo wose wa Gatabazi amwita interahamwe, utwana twe duhungutse,
Bosco aratumenesha, twirukira mu kigo cy`imfubyi ku mubyeyi witwa Adriya
Nyirabarima. Uwo Bosco witwa Muganga ni we wari ukuboko kw`iburyo kwa
padiri Ubalidi.
Iyi
gahunda y’urukozasoni yo guhatirira n’impinja z’Abahutu gusaba imbabazi
z’ibyaha batakoze niyo turufu ya nyuma FPR yadukanye muri iyi minsi.
Padiri Ubalidi usigaye ufatwa na Jeannette Kagame nka pasiteri Warren,
ni umwe mu bacengeza-matwara bayo. Ntibitangaje rero kubona uyu mubyeyi
aza gushyigikira gahunda ze, kuko amufatiye runini mu gucecekesha
Abahutu no kubahatira gusaba imbabazi Abatutsi. Imikorere ya padiri
Ubalidi muri iki gihe, igaragaza rwose iyobokamana rishobora kuba
urumogi rwo gusinziriza rubanda(opium du peuple), abandi
bisahurira imitungo yabo. None se umuntu uvuga ngo yirukana amashitani,
ariko kwica umukristu w’inzirakarengane ntibimutere ikibazo,
akikomereza kwangana no kugira ubugome bunyuranye ? Utazi Ubalidi
azabaze diyakoni Sipiriyani Ntirugirimbabazi. Azi aho bahuriye !
3. Kugerageza kwerekana isura nziza ya politiki-gahotozi ya FPR
Paruwasi
ya Mushaka, kugeza muri iyi myaka ya vuba, yari ibumbye icyahoze ari
komini Gishoma na Bugarama, n`igice cya komini Cyimbogo. Komini ya
Gishoma yari izwi ho kugira intoki nyinshi kandi nziza, naho Bugarama
ikaba ikigega cy`u Rwanda rwose. Kuva aho leta ya FPR-Inkotanyi
itangiriye gahunda yo gushonjesha Abahutu, intoki zose zaratemaguwe,
Bugarama igabirwa abari ku ngoma ya FPR. Muri urwo rwego, imilima
y`imiceri, iy`imyumbati, iy`imboga n`ibindi bihingwa binyuranye, byose
binyagwa abaturage. Ayo mabi ntiyahemwe kwamaganwa n`abatavuga rumwe na
FPR, ndetse n`abaturage ubwabo. Ibyo ariko ntibyatumye FPR yunamura
icumu. Ahubwo ubu, Kinyaga yose (Cyangugu) itari yarigeze igira inzara,
kabone no mu gihe cy`ingoma ya cyami, ubu ibarwa mu turere tw`u Rwanda
turimo abaturage bashonje bikabije. Kubona no mu Bugarama hari inzara,
ni ibintu by`urukozasoni mu mateka y`u Rwanda.
Uruzinduko
rwa madamu Jeannette Kagame muri paruwasi ya Mushaka, byafatwa
nk`uburyo bwo kwereka abaturage ko ubuyobozi ahagarariye bubitayeho,
kandi byahe byo kajya ! Ahari niyo mpavu nabonaga agumya kwisekesha.
Yari yaje yitwaje n`umwana we, wagaragazaga rwose ko arya neza. Nizere
ko madamu wa perezida yabonaga ko abari bamuri hafi – cyane cyane
musenyeri Damaseni – bazanye iminkanyari mu maso ! Ubwo n`uriya mwana we
yiboneye uburyo abandi bana babaye iminaga, kandi hambere aha bararyaga
bagahaga, ndetse bagasagurira n`ab’ahandi.
Umwanzuro
Kwaba
ari ukwibeshya bidasanzwe, hagize ukururwa n`akarimi karyoshye k`uriya
mubyeyi, ugera n`aho yiyambaza Bikira Mariya, kandi twese tuzi ko
asengera muri rya dini rya illuminati riyoborwa na pasiteri Warren,
padiri Ubalidi nawe amaze kwinjiramo. Igihe cy`ubuhendabana cyararangiye. Abanyarwanda
batangiye kumenya neza ababakunda n`ababasahura bataretse no
kubarimbura. Ikibazo ni ukumenya uburyo bazabikiza hatangiritse byinshi.
Ibyagenzaga uriya mubyeyi i Mushaka, ntaho bihuriye n`ibirori byariho
biba, ahubwo ni uko na we amaze kwibonera ko ingoma yabo igeze mu marembera, dore
ko hari n`abemeza ko afite ubushishozi kurusha umugabo we. Arasa
n`uvuga ati nibura hazagire abazasigara batuvuga neza. Ibibi bamaze
gukorera abanyarwanda birarenze, ku buryo byarangije gutwikira n`igicucu
cy`icyiza bashaka kugaragaza.
Byiringiro Aminadab,
Bukavu-RDC


text:
Umutwe w’iterabwoba wa FLN wemeye ko ari wo wagabye igitero cyaburijwemo mu Murenge wa Bweyeye mu Karere ka Rusizi, ubwo aba barwanyi bagwaga mu gico cy’Ingabo...
Joseph Habyarimana utuye mu Murenge wa Gikundamvura mu Karere ka Rusizi wamenyekanye muri 2016 mu Nama y’igihugu y’Umushyirano ubwo yasetsaga u Rwanda rwose binyuze mu ijambo...
Minisitiri w’ubutegetsi bw’igihugu Jean Marie Vianney Gatabazi akomeje uruzinduko ari kugirira mu turere tw’Intara y’i Burengerazuba. Kuri uyu wa Gatandatu yasuye Akarere ka Rusizi. Yasuye ahantu...
Polisi ikorera mu Karere ka Rusizi yafashe abantu 80 barimo kurenga ku mabwiriza yo kurwanya COVID-19, barimo abagore n’abakobwa 50 bafatiwe mu cyumba cy’uruganiriro bari mu birori...
Urwego rw’Ubugenzacyaha, RIB, rwatangaje ko ku bufatanye n’izindi nzego rwafashe abantu 12 biyita ‘Abamen’, bakurikiranyweho icyaha cy’ubwambuzi bushukana bakoresheje telefoni n’icyaha cyo gushyiraho umutwe w’abagizi ba...
[wp-rss-aggregator]


text:
Byara uzi ko ufite inshingano uhabwa n’amategeko n’Imana yo kurera umwana neza – Min Nyirasafari
Mu kiganiro n’abanyamakuru cyo kuri uyu wa Gatanu, tariki 14 Ukwakira 2016, Minisitiri Nyirasafari yagarutse ku babyeyi babyara abana bakiyambura inshingano zo kubarera bigatuma bajya kuba inzererezi mu mihanda, abandi bakajya kubareresha mu mashuri imburagihe.
Minisitiri w’Uburinganire n’Iterambere ry’Umuryango, Espérance Nyirasafari, yasabye ababyeyi gutandukana n’inyamaswa zibyara zigata ibyana byazo, ahubwo bagashyira imbere kubyara abo bazarera aho kugira abo kureresha imihanda.
Mu kiganiro n’abanyamakuru kibimburira Umunsi Mpuzamahanga w’Umugore wo mu cyaro n’Umunsi w’Umukobwa, Minisitiri Nyirasafari yavuze ko imiryango irimo guteshuka ku nshingano bikagira ingaruka ku bana bava mu mashuri, bakiroha mu biyobyabwenge, abakobwa bagahohoterwa bagaterwa inda, kandi ari bo Rwanda rw’ejo .
Minisitiri w’Uburinganire n’Iterambere ry’Umuryango, Esperance Nyirasafari yavuze ko umubyeyi agomba kubyara agaha umwana urukundo rwose akwiye kubona ku mubyeyi.
Ati “Umwana agomba kuvuka akabona urukundo rwose rw’ababyeyi rwo kurererwa mu muryango, akahakurira. Ntabwo umubyeyi akwiye kubyara ngo arerereshe umwana umuhanda, umuntu ntakwiye kuba nk’inyamaswa ibyara ntisubire inyuma ngo imenye icyo ibyaye.”
Ministiri yavuze hategurwa ubukangurambaga bw’umuryango buzabera mu Turere twose tw’igihugu bukazatangira tariki ya 15 Ukwakira kugeza ku ya 25 Ugushyingo 2016.
Buzatangirizwa mu Karere ka Nyaruguru, mu Murenge wa Cyahinda mu Kagari ka Cyahinda mu Mudugudu wa Kinyaga, buhuzwe no kwizihiza Umunsi Mpuzamahanga w’Umugore wo mu cyaro n’Umunsi Mpuzamahanga w’Umukobwa.
Bimwe mu bikorwa bizibandwaho muri ubu bukangurambaga bufite insanganyamatsiko igira iti “Twubake umuryango ubereye umwana”. Hazabaho gukangurira ababyeyi kurushaho kwita ku burere bw’abana babo, n’abagore kwitabira ibikorwa by’iterambere.
Ministeri y’uburinganire n’iterambere ry’umuryanga ikaba yifuzako u Rwanda ragira ababyeyi beza, batari gito bita ku bana babo bakabaha uburere nkenerwa kugira ngo bakure kandi babeho neza bizira umuze.
Mu kiganiro yaraye atanze kuri ubu bukangurambaga ubwo habaga ikiganiro n’abanyamakuru kivuga ku myanzuro y’Inama y’Abaminisitiri iheruka guterana tariki 12 Ukwakira 2016, Minisitiri Nyirasafari yavuze ko intandaro y’ubuzererezi ku bana ari amakimbirane yo mu ngo ahanini.
Yasabye cyane ababyeyi kugira uruhare mu kubungabunga abana no kubitaho kuko ngo biri mu nshingano zigenwa n’itegeko kandi ngo n’abemera Imana bazi ko iyo nshingano umubeyi ayifite.
Kuri uyu wa kane nimugoroba Minisitiri Nyirasafari yagize ati “Ibyo guterwa inda, kujya mu mihanda ni ihohoterwa rikomeye rikorerwa abana, abana bari mu mihanda abenshi usanga bafite ababyeyi wenda babiri cyangwa umwe, ariko kubera ko mu ngo hari amakimbirane umwana ugasanga aratorotse aragiye, umwana ni we twarenganya cyangwa twarenganya umunyeyi?”
Yakomeje agira ati “Ababyeyi mureke gukomeza kuba ababyeyi gito, byara uzi ko ufite inshingano ikomeye uhabwa n’amategeko, uhabwa n’Imana kubemera Imana, ko ugomba kurera abana bawe neza.”
Muri uyu mwaka uturere twasabwe gushyira mu mihigo yatwo gusubiza mu miryango abana bari mu bigo byakira inzererezi n’abari mu mihanda ndetse no kugira mu nshingano uburyo bwo kwita ku bana.
Ministeri y’uburinganire n’iterambere irasaba Abanyarwanda kubaka umuryango ubereye, uzira amakimbirane, wuzuzanya kandi uzira ubuharike.
Josiane UWANYIRIGIRA
UMUS– USEKE.RW


text:
Yasigaye wenyine, n'ubu yibuka uko banyweye amazi arimo amaraso y’ababo
Pacifique Mugunga Jenoside yabaye afite imyaka ine abura mushiki we n’umubyeyi we, yavukiye mu kagali ka Bitare, umurenge wa Ngera, akarere ka Nyaruguru ari naho bari batuye Jenoside itangira gusa bakaza guhungira ahitwa mu Nyakibanda ari kumwe n’umuvandimwe we n’ababyeyi bombi.
Mbere gato y’uko Interahamwe zibasanga mu Nyakibanda ngo zitangire kubica, se yavuye aho n’abandi basore bacye n’abagabo bajya mu gisirikare cy’Inkotanyi aciye i Burundi, amakuru bamenye ngo ni uko nawe yaje kugwa ku rugamba.
Mu Nyakibanda Interahamwe zarateye zica benshi cyane mu bari bahahungiye, Mugunga Pacifique wari akana gato avuga ko yakubiswe impiri y’imisumari mu mugongo ndetse akanakomeretswa mu maso gato.
Yihishe mu mirambo ararokoka agize amahirwe asanga na nyina nawe yarokotse nubwo yakomerekejwe cyane. Gashiki ke kari gato kiciwe muri ubwo bwicanyi bwo mu Nyakibanda.
Jenoside irangiye ubuzima bwari bukomeye cyane we na nyina bonyine, ibikomere ku mutima no ku mubiri byari byose. Ntibigeze babasha gushyingura umwana wabo ndetse na se.
Urugendo rukomeye rwari rutararangira kuri Pacifique, nyuma gato ya Jenoside agize imyaka itandatu nyina nawe yitabye Imana azize indwara nk’ingaruka za Jenoside.
Mugunga ati “ Kubera ibi byose mu ishuri nabaye umuswa cyane, nahoraga nitekerezaho, umbwiye nabi nkatekereza ababyeyi banjye na gashiki kanjye. Bigatuma ntiga.”
Mugunga yaje kubasha kurangiza amashuri abanza, ageze mu mashuri yisumbuye Nyirakuru wamureraga amusaba kumuha ishema akitwara neza. Mu mashuri yisumbuye avuga ko yatsindaga neza kubwo gushaka guha ishema nyirakuru wamureraga.
Ati “Ariko nk’iyo abandi basurwaga njye byanteraga kwigunga kuko nk’iyo abo muri ‘famille’ batansuraga nisangaga ndi gutekereza ababyeyi banjye, uko kera twari tubayeho neza, n’uburyo nasigaye njyenyine.”
Ku myaka ine muri Jenoside yabonye byinshi bibi n’amaso ye, yibuka neza uko bicaga abana b’impinja babakubise ku bikuta areba, we yigize nk’uwapfuye ariko yanazahajwe n’impiri y’imisumali yakubiswe mu mugongo.
Ati “Indi shusho impora mu maso ni ukuntu hari ubwo twabonye agahenga abicanyi bagiye tujya ku iriba kunywa amazi, tujya ku murongo. Mpora nibuka ukuntu abantu bariho banywa amazi arimo amaraso y’ababo bamaze kwicwa.”
Mugunga yakoje kubaho mu buzima bwo mu miryango arerwa na bene wabo kugeza arangije amashuri yisumbuye.
Ubuzima bufite icyerekezo
Ku myaka 24 ubu yiga mu ishuri rya IPRC-Kigali mu mwaka wa kabiri aho yiga ubwubatsi,avuga ko afite ikizere cyo kubaho ndetse n’ubumenyi ngiro ari guhabwa yumva azabukoresha mu kwihangira umurimo kugirango ejo he hazabe heza.
Ati “Ubuzima bwanjye bufite intego, nifuza kuzagera kubyo ababyeyi banjye batagezeho, nzabe umugabo ufite icyo nimariye, nkimariye n’abandi. Nubwo dufite amateka mabi ariko imbere hacu ni heza, turabibona.”
Kuri we kandi nk’umwana waburiye umubyeyi ku rugamba rwo Kwibohora, iyo igihe cyo kwibuka kwibohora no gushimira ingabo zahagaritse Jenoside kigeze, yibuka se, agaterwa ishema n’uko nawe yaba yarabigizemo uruhare n’ubwo yapfuye, akaba yarapfuye arwanira uko u Rwanda rumeze uyu munsi.
Ati “Ibi bituma mbona ko inzitizi umuryango wanjye waciyemo nkasigara njyenyine, cyangwa izo igihugu cyanjye cyaciyemo, zituma ngira ishyaka ryo gukora cyane ngo nzagire icyo mpindura cyiza nanjye.”
BIRORI Eric
ububiko.umusekehost.com


text:
ESE WARI UZI KO UMUVUDUKO W’AMARASO UKABIJE UVURWA UGAKIRA ? (HYPERTENSION)
ESE WARI UZI KO UMUVUDUKO W’AMARASO UKABIJE UVURWA UGAKIRA ? (HYPERTENSION) Umuvuduko w’amaraso ukabije ni uburwayi bukomeye,bukomeje guhitana abantu benshi muri iki gihe, akenshi umuntu ashobora (...)Read more
ESE WAHANGANA GUTE N’INDWARA YA DIYABETE IKOMEJE GUHITANA BENSHI
ESE WAHANGANA UTE N’INDWARA YA DIYABETE IKOMEJE GUHITANA BENSHI Ese Diyabete ni iki ? Diyabete cyangwa indwara y’isukari (diabetes mellitus) ni indwara yibasira uburyo umubiri ukoresha isukari (...)Read more


text:
**UBUJURA! UBUJURA* *IKIGALI*🎤🎤🎤Mwitonde Hari abatekamutwe bari kuzerera bashaka Uwo bambura m’uburiganya bukomeye cyaneUko bakora: Umwe ajya imbere agata hasi igipfunyika kenshi Kaba ari agatambaro k’umweru gapfunyitsemo ibipapuro,Hanyuma umuri inyuma areba neza ko nawe bashaka gutuburira wakabonye agahita agatoragura nk’aho koko ari amafaranga menshiAkimara kugatora ugataye ahita asubira inyuma akababaza bya nyirarureshwa ati: “ntabwo mumboneye igipfunyika cy’amafaranga? “Akunda guhita avuga umubare wayo (muhimbano) akunda kuvuga hagati ya 200k na miliyoni Hanyuma wawundi wayatoye ahita yitanguranwa akamuhakanira wowe akagucira isiri ati mwihorere ngwino tujyende tuyagabaneIyo ubyemeye akujyana ahantu baba bateguye kukwamburira akubwira ko ariho mugiye kuyagabanira wawundi wayataye ahita aza akahabasanga bakakwambura.Mwitondere ubu bujuraHatazagira undi bambura nyuma y’ubu butumwa,Bwohereze muma group menshi ashoboka UBUJURA nk’ubu bucike uraba ufashije benshi
RELATED ARTICLESMORE FROM AUTHOR
LEAVE A REPLY Cancel reply
Latest article
THE 13 Job Positions at Energy Utility Corporation Limited (EUCl): (Deadline 9 December 2022)
THE 13 Job Positions at...
DOWNLOAD ALL SCHEME OF WORK 2022-2023 SECONDARY FOR ALL SUBJECT
DOWNLOAD ALL SCHEMES 2022-2023 SECONDARY ONLY UPDATED...
THE 3 Job positions of Internal Audit Specialist in charge of IT Audit...
Job Description Under Direct supervision of...


text:
Ku wa 27 Ukwakira,2018, ubuyobozi bw’Akarere ka Nyarugenge na Minisiteri y’Ubutabera bahuriye mu muganda rusange usoza ukwezi ku Ukwakira 2018 batera ibiti bisaga ibihumbi icumi kuri hegitari 16 mu murenge wa Mageragere mu kagali ka Nyarurenzi.
Hanatangiwe ubutumwa bwo kumenyekanisha serivisi zitangwa n’inzego zigize Urwego rw’Ubutabera, ububi bw’ibyaha bikorwa hifashishijwe ikoranabuhanga, icuruzwa n’ikoreshwa ry’ibiyobyabwenge n’icuruzwa ry’abantu.
Ubutumwa bwahatangiwe nyuma y’umuganda bukaba bwari bukubiye mu Nsanganyamatsiko igira iti "Haranira ubutabera, ukumire ibyaha bikorwa hifashishijwe ikoranabuhanga, icuruzwa n’ikoreshwa ry’ibiyobyabwenge n’icuruzwa ry’abantu”.
Umuyobozi w’Akarere ka Nyarugenge yashimiye mbere na mbere abaturage ba Nyarugenge basaga ibihumbi 3 bagize uruhare muri iki gikorwa cy ‘umuganda, anabashishikariza kujya bagira uruhare mu bibakorerwa cyane cyane iby‘iterambere.
Nirere Madeleine, umukozi muri Komisiyo y’uburenganzira bwa muntu yavuze ko ibiyobyabwenge bitera ubukene igihugu, bigasubiza inyuma iterambere ry‘igihugu, aho yanasabye cyane ababyeyi kwita ku burere bw ‘abana ndetse bikazanarinda abana b’igihungu gushorwa mu bucuruzi bubakorerwa.
Umuturage w’Akagari ka Nyarurenzi, Twagirimana Ildephonse yagiriye inama abacuruza ndetse bakanakwirakwiza ibiyobyabwenge ko bagomba kubireka kuko byangiza ubuzima bwabo, yagize ati “Abazanga kubireka nitubamenya tuzajya tubatanga”.
Uyu muganda wari witabiriwe n’inzego zitandukanye, Umuyobozi wa Imbuto Foundation, Ubuyobozi bw ‘Akarere ka Nyarugenge, Ingabo na Polisi mu karere ndetse n’abandi bafatanyabikorwa batandukanye.


text:
Min Nyirasafari yabwiye Urubyiruko rwibumbiye muri AERG uburyo yarokowe n’Umuhutu w’Umuyisilamu
Min Nyirasafari yasangije amwe mu mateka y’Ubuzima yanyuzemo, Urubyiruko rwibumbiye mu muryango AERG ruri guhugurirwa kuri Avega Agahozo mu karere ka Rwamagana, aho yagarutse ku mateka yaranze ubuzima bwe mu gihe cya Jenoside yakorewe Abatutsi ndetse no kugeza kuri uyu munsi akaba yababwiye ko n’ubwo akiri umwana yabayeho mu buzima bwo guhabwa akato azizwa uko yari Umututsi cyane cyane mu gihe yari mu mashuli, ariko ntibyamubuzaga guhora ari umukobwa ukunda wkiga kandi ufite intego yo kuzitura Papa we wahisemo kumwitirira izina rye- Safari (Nyirasafari).
Muri aya mahugurwa ahuriyemo abana b’abakobwa basaga 200 biga mu mashuli makuru na za Kaminuza, Uru rubyiruko rwasangije ibiganiro bitandukanye n’abayobozi banyuranye bose bagaruka ku ngingo yo kubibutsa ko ahazaza habo hari mu biganza byabo ndetse ko aribo bagomba gukora ibishoboka byose ngo hazabe heza nk’uko Leta y’u Rwanda ibibifuriza.
Minisitiri w’Uburinganire n’iterambere ry’Umuryango –MIGEPROF Madamu Nyirasafari Esperance yagarutse kuri aya mateka ye mu rwego rwo gusubiza ndetse no kwibutsa abana b’abakobwa bibumbiye mu muryango AERG ahanini usanga ari bamwe bahuye ndetse bagakorwaho n’ingaruka za Jenoside yakorewe Abatutsi, aha akaba ari mu rwego rwo kubaremamo icyizere cy’ejo hazaza no kubibutsa ko bafite inshingano zo kubaka igihugu kizira ivangura iryo ariryo ryose kugira ngo berekane itandukaniro ry’Ubuyobozi bubi bwaranze u Rwanda ari nabwo bwateguye bukanashyira mu bikorwa Jenoside yakorewe Abatutsi muri Mata 1994.’
Mu butumwa bwe bwagarutse ku mateka ye bwite mbere ya Jenoside, mu gihe cya Jenoside ndetse na nyuma ya Jenoside yakorewe Abatutsi muri Mata 1994.
Minisitiri w’Uburinagnire n’Iterambere ry’Umuryango Madamu Nyirasafari Esperance yabwiye uru rubyiruko rwiga mu mashuli makuru na za Kaminuza ko n’ubwo iwabo bari batuye muri Perefegitura ya Gisenyi hari hafi ya Repubulika Iharanira Demukarasi ya Congo bitaga Zaire ariko bitari byoroshye kugira ngo babashe kwambuka bahunge interahamwe zabahigaga
Kwitirirwa Papa we byabanje kumutera ipfunwe….
Min Nyirasafari kandi yavuze ko Papa umubyara yitwaga Safari yababazwaga cyane no kuba yitwa Nyirasafari izina rikomoka kuri se umubyara witwaga Safari
Ati”Ngewe nababazwaga cyane n’ukuntu ari nge mukobwa witwaga Nyirasafari usibye abahungu nibo twagiraga bitwa ba Safari, rimwe rero naje kubibaza Papa ndamubwira nti kubera iki wanyise Nyirasafari?, nuko nawe yahise anahamagara maman nuko arantonganya ati wamwana we nkwiyitirire nurangiza uvuge ko bikubangamiye nuko kuva ubwo Maman niwe wamumfashije banyumvisha uburyo ari byiza gusa nange byanshyizemo imbaraga na nyuma bamaze kwicwa nkajya numva ko aringewe Safari (Aha yavugaga Papa we) wasigaye kandi ugomba kwita ku muryango wo kwa Safari”
Min Nyirasafari kandi yakomeje avuga ko yageze nyuma akajya aterwa ishema n’uko yitwa izina rya se wamubyaraga avuga ko nyuma y’uko Ababyeyi be bicwa nawe yasigaye yumva ko ariwe ugomba kusa ikivi yasubitse ndetse akaba ariwe ukwiye gukora cyane akazita ku bavandiwe be bari barokotse mbese akajya mu mwanya w’ababyeyi be.
Twebwe twigaga mu byangombwa byacu byose handitsemo Tutsi……
Min Nyirasafari yavuze ko n’ubwo yari umututsi bitamubuzaga gukunda kwiga gusa ngo ntibyabaga byoroshye cyane ko mu gihe bari mu mashuli abanza n’ayisumbuye mu byangombwa byabo byose habaga handitsemo Tutsi bivuze ngo byabaga byoroshye ku mwarimu kumenya ngo uyu ni Umututsi, Umutwa ,cyangwa ni Umuhutu
Minisitiri Nyirasafari avuga ko byamuteraga ipfunwe guhagurutswa mu ishuli buri munsi rimwe na rimwe iyo Abatutsi bahagurutswaga abasigaye bicaye barabakwenaga ku buryo kuri we yahitaga yumva acitse integer cyane ariko bitewe n’uko yari umuntu ukunda kwiga cyane ntago byamucaga intege cyane mu myigire.
Ati “Mwebwe hari byinshi mutazi ubundi habagaho ikitwa Fishe Signalitique byose byabaga birimo Tutsi,Tutsi…. Mwe mugira amahirwe nta wigeze abahagurutsa kuko twe baraduhagurutsaga bakadukwena kuburyo nawe wumvga ufite ipfunwe,gusa ngewe nakundaga kwiga cyane bitewe n’uko nabonaga uburyo duhabwa akato bikantera gushyiramo imbaraga ntitaye kubyatubagaho byose, gusa nigaga ku nyundo mu ishuli rikomeye ryigagamo abana b’abayobozi bariho icyo gihe abitwa ba Nsekarije, ba Rwagafirita mbese abo bana babo twariganaga”
Minisitiri yakomeje abwira aba bana b’abakobwa ko indi ntwaro yatumaga biga cyane ni uko kubona ishuli noneho uri Umututsi byabaga bigoye
Ati “Impamvu ngewe nigaga nkirinda ibindangaza ni uko nabaga nziko ndamutse mpuye n’ikibazo cyangwa wenda nk’umuhungu akantera nk’inda ubwo nari kwirukanwa burundu niyo mpamvu ishuli numvaga aribwo buzima bwange”
Umuhutu w’Umuyisilamu niwe watumye turokoka Jenoside ngewe na barumuna banjye
Min Nyirasafari kandi avuga ko kugira ngo barokoke we na barumuna we byaciye munzira zateguwe n’Imana kuko bakijijwe n’Uwo bitaga Umuhutu akabanyuza kuri bariyeri zarindwaga nb’abahutu yabashyize muri Butu y’imodoka.
Yagize ati “Iwacu twari abana icyenda kuko barabyaraga rwose twari benshi nababwiye ko hari n’akana karokotse gafite imyaka itatu, gusa hari umwe bateye Gerenade,abandi twabashije kurokoka navuga ko ari nk’amahirwe twagize kuko twari tutari kumwe , twabaga muri Perefegiture ya Gisenyi (Ubu ni mu karere ka Rubavu) hafi cyane ya Zaire, twabanje kwihishahisha ariko iwacu bamaze kubica haza abantu b’inshuti zacu umwe wari umuyisilamu yabashije kuza yari afite imodoka inyuma muri buti aratujyana ngewe na karumuna kanjye akajya atunyuza kuri bariyeri gusa kuko we yari umuhutu ntago bamuhagarikaga”
“Rero uwo muyisilamu witwaga Ntamuhanga yatugejeje ahitwaga St Fidele atwambutsa mu ijoro tugera I Goma, noneho abana bacu basigaye abantu twari duturanye nibo babafashe kuberako ababyeyi bacu bari bamaze kwicwa, ubwo abo baturanyi hari uburyo bajyaga baza nko guhahira I Goma cyangwa kuhasengera nibo bagiye babasha kwambutsa abo bana bandi tuvukana, ubwo twajya kubona tukabona uwana araje”
Minisitiri muri MIGEPROF, Madamu Nyirasafari kandi yabwiye uru rubyiruko ko Nyuma ya Jenoside yakomeje gukora cyane n’Ubwo bitari bimworoheye kubasha kurera barumuna be ndetse n’abana ba mukuru we wari umaze kwitaba Imana, we yaharaniraga gukora ibishoboka byose ngo abashe kwesa ikivu ababyeyi be basize ndetse kugeza uyu munsi wa none akaba akiri Umudamu uhorana ishyaka ryo kuba indashyikirwa
Min Nyirasafari kandi yahaye ubutumwa uru rubyiruko rwo kwirinda ibishuko biri hanze aha ati “Ngewe njya no kwiga muri kaminuza nyuma ya Jenoside ntago byari byoroshye ahani bitewe n’ubuzima bubi twabaga tubayemo ahanini bitewe n’ibikomere twasigiwe na Jenoside ariko ibyo byose iyo ufite intego ntago byakubuza kwihangana ukanyurwa na duke ufite kandi ugakora cyane kugira ngo uzagire ahazaza heza”
Yanditswe na Akayezu Jean de Dieu/MUHABURA.rw


text:
Imitima y’Abacu
The Kinyarwanda translation of Hearts Among Ourselves by A. Happy Umwagarwa
About the Book
Mu mwaka w’i 1994, Karabo yacitse ku icumu ry’Itsembabwoko ryakorewe Abatutsi, ryahitanye se umubyara, ndetse na barumuna be. Yasigaye wenyine mu Rwanda rurimo n’abandi Banyarwanda nabo bari bafite ibikomere binyuranye ku mitima yabo. Ntabwo Karabo yari azi aho nyina aherereye.
Nyuma yaje kujya kuba kwa se wabo witwaga Kamanzi; umusirikare wo ku rwego rwa Koloneli mu ngabo nshya zari zimaze gutsinda urugamba. Agezeyo, yahahuriye na Shema, na we warokotse Itsembabwoko ryakorewe Abatutsi. Shema akaba yari umwe mu basirikare bato barindaga se wabo wa Karabo. Icyusa n’igikundiro bya Shema byateraga Karabo ubukirigitwa, ndetse nyuma Karabo yaje kwihebera uwo musore wirabura, w’amenyo maremare akikijwe n’ishinya yirabura. Ariko iby’urukundo rwabo ntibyoroshye. Shema azi gusa igice kimwe cy’amateka ya Karabo. Ese Karabo azageraho abwire Shema ibye byose? Ni ihurizo rimukomereye.
Imitima y’Abacu ni inkuru y’urukundo, urwango, ndetse n’isanganiro rya byombi. Karabo na Shema ni imfubyi ebyiri zibyirukira mu muryango nyarwanda wakomeretse – aho zibera hagati y’isi y’abariho ndetse n’isi y’abatabarutse, kandi zikabuzwa amahwemo n’inzangano hagati y’Abahutu n’Abatutsi. Bamwe bajya bavuga ko urukundo ari nk’amazi – ngo rushokana n’ibyo ruhuye na byo byose. Ese aho Karabo na Shema bazashokana na rwo, cyangwa ruzabajugunya hakurya y’inkombe?


text:
General
UMUTWE WA 5 : UBUTAKA
Iwanyu aho utuye, aho unyura ndetse n’aho wigira, uhabona ibintu byinshi. Mubyo ubona harimo n’ubutaka. Ugomba kwibaza niba ubutaka bwose bumeze kimwe, akamaro kabwo ndetse n’ibishobora kubwangiza kugira ngo umuntu ashobore kuburinda ibyabwangiza byose.
5.1 Amoko y’ubutaka ni ayahe?
Igikorwa
1. Itegereze aya mashusho akurikira (a, b, na c)
2. Aba banyeshuri bari gukora iki?
3. Gereranya ingano y’amazi avuye mu butaka kuri buri shusho.
4. Sobanura impamvu amazi avuye mu butaka atangana ku mashusho yose.
Mvumbuye ko
Habaho amoko atatu y’ubutaka:
1. Ubutaka bw’ibumba ni ubutaka amazi atinjira ngo ahitemo yihuta;
2. Ubutaka bw’urusenyi ni ubutaka amazi yinjiramo agahitamo yihuta;
3. Ubutaka bw’imberabyombi ni ubutaka bufata amazi (ahita ni make).
5.2 Ese ubutaka bufite akahe kamaro?
Igikorwa
1. Itegereze aya mashusho akurikira (a, b, c, d, e, f, g na h)
2. Abantu bari ku mashusho (a, b, c, d, e, f, g na h) bari gukora iki?
Mvumbuye ko
• Ubutaka bw’imberabyombi ari ubutaka buberanye no guhinga;
Ubutaka bw’urusenyi ari ubutaka bwo gukoramo ibikoresho by’ ubwubatsi (amatafari, amategura n’ibindi....) ndetse no kubwubakisha;
• Ubutaka bw’ibumba ari ubutaka bwo kubumbamo ibikoresho binyuranye (amategura, inkono, imitako, n’ibindi...).
5.3 Ni ibiki byangiza ubutaka?
Igikorwa
1. Itegereze aya mashusho akurikira (a, b, c na d)
2. Ni ibiki ureba ku mashusho a, b, c na d?
3. Erekana ishusho ubona ko ubutaka buriho bwahuye n’ikibazo cyangiza ubutaka? Icyo kibazo ni ikihe? Cyatewe n’iki? Sobanura.
4. Wakora iki kugira ngo urinde kwangirika k’ubutaka?
Mvumbuye ko
Ubutaka bwangizwa n’ ibi bikurikira:
• amazi y’imvura;
• umuyaga (serwakira), cyangwa inkubi y’umugaga;
• umuriro (utwika imisozi);
• imyanda itabora bajugunya mu mirima.
5.4 Ni izihe ngaruka z’amazi ku butaka?
Igikorwa
1. Itegereze aya mashusho akurikira (a, b, c na d)
2. Ni ikihe gishushanyo kigaragaza akamaro k’amazi ku butaka?
3. Ni ikihe gishushanyo kigaragaza aho amazi yangije ubutaka?
Mvumbuye ko
1. Ibyiza by’amazi ku butaka ari uko:
- amazi abobeza ubutaka buhingwa;
- amazi atuma ibimera ku butaka bikura neza.
2. Ibibi by’amazi ku butaka:
- gutera isuri;
- gutera inkangu;
- gutwara ifumbire y’ubutaka buhingwa.
5.5 Ni gute twarinda ubutaka kwangirika?
Igikorwa
1. Itegereze aya mashusho akurikira (a na b).
2. Wakora iki kugira ngo urinde ubutaka kwangirika?
Mvumbuye ko
• Turinda ubutaka kwangirika dutera ibiti
• Turinda ubutaka kwangirika duca imirwanyasuri.
• Turinda ubutaka kwangirika Twirinda gutwika imisozi;
• Turinda ubutaka kwangirika Twirinda imyanda itabora ku butaka buhingwa.


text:
1.Iminkanyari yoroshye, gabanya imyenge.
2.Kora uruhu.
3.Kuzamura lymphatike no gutembera kw'amaraso.
4.Kuraho umutuku wo mumaso.
5.Kuraho inkovu za acne gahoro.
6.Guteza imbere kolagen no gukora selile.
7.Gutezimbere ibikorwa byuruhu no gukomera.
8.Kongera umuvuduko wa metabolism, kwihutisha umubiri gusohora imyanda n'amazi menshi.
9.Gabanya ibimenyetso birambuye.
10. Kuruhura imitsi, kugabanya imitsi, kugabanya ububabare bwimitsi.
11.Gukomeza imitsi yamaboko, amaguru, ikibero, ikibuno, umugongo wo hepfo, imitsi yinda, kongera gukora imiterere yumubiri.
12.Gutezimbere neza uruhu rwa orange rusa nuruhu rwibibero n'amatako, mugihe kandi bifasha mugihe cyo kubyara cyangwa nyuma yingaruka za liposuction mubice byinda.


text:
Ukeneye imifuka yimpapuro za bespoke nubunini nuburyo bwiza kubyo ukeneye.Ushaka kurangiza bespoke yerekana rwose ikirango cyawe kubiciro byiza.Nigute ushobora kumenya aho uhera?Twashize hamwe Aka gatabo kuri Bespoke Amashashi yimpapuro nziza kugirango dufashe.
1. Hitamo ingano yumufuka wawe
Igiciro fatizo cyumufuka wawe kizaterwa nubunini bwacyo.Imifuka ntoya ihendutse kuruta imifuka minini, kubera ubwinshi bwibikoresho byakoreshejwe nigiciro cyo kohereza.
Niba uhisemo mubunini bwimifuka yacu isanzwe turashobora gukora ordre yawe tutakoze icyuma gishya, bityo gutumiza imwe mubipimo byacu bisanzwe bihendutse.
Reba imbonerahamwe yubunini bwimifuka kugirango urebe intera nini yubunini bwimifuka.Niba ukeneye ikindi kintu, twishimiye gukora ingano yimifuka ya bespoke kugirango utumire.
2. Hitamo umubare wimifuka yo gutumiza
Ibicuruzwa byacu byibuze kumifuka yimpapuro nziza ni imifuka 1000.Niba utumije byinshi igiciro kumufuka kizaba kiri hasi, kuko ibicuruzwa binini birahenze cyane.Abakiriya bakunze gushyira ibicuruzwa byasubiwemo bishimiye cyane imifuka yacu yimpapuro - niba utekereza ko iyi ishobora kuba wowe noneho birahendutse gushyira urutonde runini ahantu hambere!
3. Ushaka gucapa amabara angahe?
Igiciro cyumufuka wawe kizatandukana bitewe namabara ushaka gucapa, kandi niba ushaka amahitamo yihariye nkicapiro ryamabara.Ikirangantego kimwe cyanditseho ibara kizatwara munsi yikirango cyuzuye cyanditse.
Niba ikirangantego cyawe cyangwa ibihangano byawe bifite amabara agera kuri 4 dushobora gucapa dukoresheje ecran ya ecran cyangwa offset ya tekinoroji, dukoresheje amabara yihariye ya Pantone kubyo wanditse.
Mugucapisha amabara arenga 4 dutanga ibara ryuzuye dukoresheje tekinoroji yohejuru ya offset yandika dukoresheje ibara rya CMYK.Niba ukeneye ubufasha ubwo aribwo bwose bwo gusobanukirwa nibyiza kumifuka yawe yacapwe nyamuneka tubitumenyeshe.
Umufuka wawe uzareba kandi wumve bitandukanye bitewe nubwoko bwimpapuro bukozwemo nubunini.Ubwoko nuburemere bwimpapuro zikoreshwa nabyo bizagira ingaruka kumbaraga no kuramba kumufuka.
Dore ubwoko bwimpapuro dukoresha, nubunini bwazo:
Impapuro z'umukara cyangwa umweru Impapuro 120 - 220gsm
Impapuro zidafunze hamwe numutima usanzwe, Kraft impapuro nimpapuro zizwi cyane kandi zihenze.Uzakunda kubona cyane ko ikoreshwa mumifuka yimpapuro zanditseho impapuro zigoretse cyangwa igikapu cyicyubahiro.
Impapuro zera, Umuhondo cyangwa Amabara Yongeye gukoreshwa 120 - 270gsm
Urundi rupapuro rudafunze rufite ibyiyumvo bisanzwe, Impapuro zongeye gukoreshwa zakozwe kuva 100% byongeye gukoreshwa.Nta biti by'inyongera byakoreshejwe mu gutanga iyi mpapuro bityo ni amahitamo yangiza ibidukikije.Uru rupapuro rushobora gukoreshwa cyane mugukora imifuka yacu yose.
Impapuro zubuhanzi
Impapuro zubuhanzi zidatunganijwe zikozwe mubiti.Nimpapuro nziza yo gukora imifuka yimpapuro zacapwe kuko zifite ubuso bworoshye bwakira ibyapa neza.Iraboneka mubyimbye bitandukanye, amabara nuburyo bihuye nibyo ukeneye:
- Impapuro zubuhanzi zidafite amabara 120-300 gsm
Kuboneka muburyo butandukanye bwamabara, Impapuro zubuhanzi zidafite amabara zifite uburebure nubusa.Itanga ubuso bworoshye bwo gucapa kandi biraramba cyane.Byakoreshejwe cyane cyane kumifuka yacu idafite impapuro hamwe na ecran imwe yamabara yerekana, cyangwa hamwe nibindi byongeweho nka kashe ya fayili ishyushye hamwe na UV varnish.
- Impapuro Ikarita Yera Yanditseho 190-220 gsm
Kuri iyi mpapuro nziza cyane ikarita yikarita itwikiriwe nuruvange ruto rwimyunyu ngugu hamwe na kole kandi byoroshe hamwe na roller zidasanzwe.Inzira iha Impapuro Ikarita Yanditseho neza kandi yera idasanzwe bivuze ko ibishushanyo byanditse kuriyi mifuka bizaba byiza cyane, bifite amabara asobanutse kandi akomeye.Uru rupapuro rugomba kumurikirwa nyuma yo gucapa.Byakoreshejwe kumifuka yimpapuro za Laminated mubyimbye hagati ya 190gsm na 220gsm.
4. Hitamo ubwoko bwimpapuro mumifuka yawe
5. Hitamo imifuka yimifuka yawe
Dufite uburyo bwinshi butandukanye bwimikorere yimifuka yimpapuro nziza, kandi birashobora gukoreshwa mubunini cyangwa ubwoko bwimifuka.
Impapuro zahinduwe
Umugozi Ukoresha Impapuro
Gupfa Gukata Impapuro
Agasanduku k'imifuka
6. Hitamo niba ufite lamination
Kumurika ni inzira yo gukoresha urwego ruto rwa plastike kumpapuro kugirango uzamure kandi urinde ibirimo byanditse.Kurangiza kumurika bituma umufuka wimpapuro urwanya amarira, urwanya amazi kandi uramba, kuburyo ushobora gukemurwa cyane kandi birashoboka ko uzongera gukoreshwa.Ntabwo dushira imifuka ikozwe mu mpapuro zidafunze, impapuro zisubirwamo cyangwa impapuro.
Dufite amahitamo akurikira:
Kumurika
Ibi bitanga urumuri rwiza kumufuka wawe wimpapuro nziza, akenshi bigatuma icapiro rigaragara neza kandi rikarishye.Itanga kurangiza igihe kirekire irwanya umwanda, ivumbi nintoki.
Mat Lamination
Mat lamination itanga kurangiza neza kandi bikomeye.Bitandukanye na gloss lamination, mat lamination irashobora gutanga isura yoroshye.Mat lamination ntabwo isabwa kumifuka yamabara yijimye kuko ntabwo irwanya scuff.
Kumurika Byoroheje / Kumurika
Gukoraho byoroshye kumurika bitanga kurangiza kurinda hamwe ningaruka ya matt hamwe nuburyo bworoshye, bwa veleti.Uku kurangiza kudasanzwe gushishikariza abantu kwishora mubicuruzwa kuko bifite ubuhanga.Gukoraho byoroheje birwanya urutoki kandi mubisanzwe birwanya scuff kuruta uburyo busanzwe bwo kumurika.Birahenze kuruta gloss isanzwe cyangwa matel lamination.
Kumurika Ibyuma
Kugirango urangire neza, urumuri rushobora gukoresha firime ya laminate yumufuka wimpapuro.
7. Ongeraho kurangiza bidasanzwe
Kuri ibyo byiyongera, ongeraho kurangiza bidasanzwe kumufuka wimpapuro.
Imbere Icapa
Ikibanza UV Varnish
Gushushanya no Gutaka
Ifoto ishyushye / Ikimenyetso gishyushye
Nibyo, wahisemo igikapu cyawe!
Umaze gusuzuma ayo mahitamo yose, uriteguye gutanga itegeko.Ariko ntugire ikibazo, niba urujijo cyangwa utazi neza icyakubera cyiza, vugana natwe tuzagufasha kukuyobora.
Turatanga kandi Serivisi zishushanya nubundi bufasha niba ushaka kubirekera.Abajyanama bacu b'inararibonye bazakugarukira vuba, gusa udutere imeri.


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Ubuhinzi bwacu: Ibitekerezo by'Abahinzi ku ngingo igira iti :Abize ubuhinzi n'ubworozi mu gukora imirimo y'ubuhinzi n'ubworozi
Nkuko bimaze kumenyererwa ku cyumweru guhera saa mbiri ku mbuga nkoranyambaga zose za YEAN tuba turi mu kiganiro UBUHINZI BWACU , kuri iki cyumweru 19 Ugushyingo 2017 twaganiriye ku ngingo igira iti " ABIZE UBUHINZI N'UBWOROZI MU GUKORA IMIRIMO N'IBIKORWA BY' UBUHINZI/UBWOROZI". Aho urubyiruko rukora, rwize ndetse n’ururi gukora ubuhinzi n’ubworozi ruhurira mu ihuriro rya YEAN bagiye batanga ibitekerezo bitandukanye bitewe n’uko babona urubyiruko ndetse n’imirimo/ibikorwa by’ ubuhinzi n’ubworozi muri rusange.
Mu iki kiganiro hatanzwe ibitekerezo byinshi byose byagiye bigaruka kuri ibi bice bikurikira:
-
o
- Ni uruhe ruhare abize ubuhinzi/bworozi kugeza ubu bafite mu buhinzi/bworozi?
Ikiganiro gitangira abitabiriye ku mbuga zose bishimiye iyi nsanganyamatsiko ubona bakereye kuyitangaho ibitekerezo kandi niko byagenze. Turagenda tubibagezaho uko byagiye bitangwa nta gihinduweho.
-
o
- « Abize ubuhinzi n'ubworozi bafite uruhare rukomeye mu iterambere ry'ubuhinzi kuko ababukora batarabwize usanga bagirwa inama n'ababwize kumigirire ya buri munsi kugira ngo beze banorore neza ». o
- « Impamvu zituma abize ubuhinzi bamwe batabukora bakajya mubindi akenshi usanga ari uko babura capital (igishoro) nkanjye nihereyeho mfite igishoro sinajya mubindi kuko nzi neza inyungu ziba mubuhinzi n'ubworozi, kuko mbukurikirana umunsi k’umunsi, indi mpamvu ni uko usanga akenshi igiciro cy’ibikomoka k’ubuhinzi gihindagurika cyane bitewe n'uko value and supply chains za crops zitakozweho ubushakashatsi ngo amakuru yazo amenyekane, ikindi ni uko inganda( food processing industries) na post harvest handlings bikiri poor (bigikennye) cyane bigatuma abize ubuhinzi bagira impungenge zo gushora mubuhinzi kuko akenshi umusaruro utakara ni mwinshi bigatuma batizera maximising. Impamvu rero bigira mubindi si uko batazi ko bushobora kunguka ahubwo ni izo mpamvu zitandukanye zibitera ». o
- « Uruhare abize ubuhinzi/bworozi kugeza ubu bafite mu buhinzi/bworozi: Nibo bakora imirimo ya leta cg y'imishinga ijyanye n'ikigoronomu n'iyamamazabuhinzi ». o
- Uyu ati : « Uruhare ni ruto kuko UBUHINZI henshi buvangirwa n'Abanyapolitiki, Abakuru b'inzego z'Umutekano n'Abashoramari babona amasoko mu buhinzi (Gutunganya ibishanga, abacuruza inyongeramusaruro n'abandi banyabubasha) aba bantu nta jambo Agoronomu agira imbere yabo, icyo bashatse n'ubwo Agoronomu aba abona cyabangamira Ubuhinzi gishyirwa mu bikorwa byakwanga bikitirirwa imyumvire micye ya Agoronomu kenshi akanirukanywa ku kazi ». o
- « Uruhare rw'abize ubuhinzi n’ubworozi ruracyari ruto ugereranije n’umusaruro twagakwiye kuba dutanga aho usanga tudahera iwacu aho dutuye ngo tubanze duhindure uburyo bukoreshwa kuva kera budatanga umusaruro ngo tube twakora improvement duhereye hato hagaragarira buri wese kuko nkeka ko umuturage atapfa gutinyuka ngo akugishe inama kubera wize agriculture cg veterinary mu gihe atabona byibuze ibyo wakoze birenze ibye yaheraho avuga ko ubimurusha! »
-
o
- Impamvu zituma abize ubuhinzi/ bworozi batabukora bakajya mu yindi myuga.
-
o
- Uyu yatangiye agira ati : « Murakoze cyaneeeeee ku nsanganyamatsiko nziza nibaza Ko itureba twese abari hano, Icyo navuga nuko abantu bize ubuhinzi nubworozi tutaragera kukigero gishimishije cyo gukora ubuhinzi n’ubworozi nubwo dukomeje kugerageza ariko haracyari byinshi byo gukora, imwe mu mpamvu ituma abantu basiga ubuhinzi bakajya mubindi nuko nta favorable environment yo kubikora ihari ikindi nuko Hari abakibifata nka last option carrier nyamara kurijye mbona ari first option ». o
- « Impamvu zituma abize ubuhinzi/ bworozi batabukora bakajya mu yindi myuga:Akenshi nta gishoro cg ubutaka bwo guhingaho/kororeraho baba bafite farm management experience and skills rarely acquired in their university education 3)sometimes they are risks averse, meaning abize ubuhinzi /ubworozi baba bazi risks nyinshi zibubamo zishobora gutuma umuntu yahomba kandi ntako atagize bityo bagahitamo kureka gukora uwo mwuga bize . For ex :pests , diseases, climate change effects, and so on”. o
- Uyu ati : « 1)Bituruka ku mateka y'ubuhinzi mu Rwanda aho bwakozwe kuva kera n'umuryango ugamije gushakira abawugize ibibatunga bikomeza bityo ari ubuhinzi bw'umuryango ababyize bumva ko batize kuza guhindura ubuhinzi bwo mu muryango wabo ahubwo ari ugukorera Leta cg undi wabaha inshingano runaka bahemberwa bityo ugasanga abize ubuhinzi ntibagaragara mu mirimo y'ubuhinzi nyirizina bakoresha ibyo bize ahubwo baragaragara mu gukurikirana "Monitoring" no gushyiraho ingamba "policing" kandi ayo masomo afite abandi bayize bakabaye babikora. Imirimo mu buhinzi bwacu iracyari mike kuburyo abize ubuhinzi bose badashobora kujyamo kandi ubushake n'ubumenyi bwacu mu guhanga imirimo mu buhinzi biri hasi bigatuma bamwe bahitamo gushakiriza ahandi ». o
- Uyu ati : « impamvu abantu twize ubuhinzi n’ubworozi tutabikora nuko bikunda guhomba inshuro nyinshi bitewe n’ikirere (imvura nyinshi cg izuba ryinshi) ikindi kandi isoko ntabwo riri stable ibyo bituma iyo imyaka yeze igiciro kijya hasi nubundi ugahomba.ikindi kandi inputs zirahenze ntabwo output iri proportional na inputs ziba zakoreshejwe ibyo bigatuma wayashora ahandi ushobora gushora macye ukunguka menshi kandi na risk zo guhomba ziri hasi ». o
- Uyu nawe yamwunganiye agira ati : « Ikindi nabonye mumyigire yacu abantu bize cyangwa biga ubuhinzi mumashuli yisumbuye, amakuru na kaminuza ni uko usanga nta mwarimu ubwira abanyeshuli ko bazahinga ahubwo usanga babashishikariza kuzakorera abandi, ibigo bikora ubuhinzi na leta , umunyeshuli rero arangiza kwiga atarigeze afashwa cg akangurirwa business zijyanye no guhinga no korora, kuko akenshi unasanga nko mu mashuri ntamahuriro ashishikariza abantu gukora ibyo bize babishoramo imari aho kujya gusaba akazi, Namwe mwibuke abarimu batwigishije ibyo batubwiraga! Ntigiraga bati ibi birabazwa mubizamini by'akazi! ». o
- « Erega igitera kuba tudakora ubuhinzi twikorera ikinini nakigarutseho, ni financial support(gufashwa mu bijyanye no kubona igishoro) kuko nkanjye mfite igishoro byibuze cya 5 Million ntiwampa akazi kampemba net salary ya 600 000frw ngo nkemere keretse kanyemerera gukurikirana imishinga yanjye y'ubuhinzi, biterwa n'iki rero! Ni uko n'ibigo by'imari bitatwizera ngo bibe byatuguriza mumishinga y'ubuhinzi iki kiri mumpamvu natwe twamaze kumenya inyungu ziri mukwikorera mubuhinzi n'ubworozi tutari kubikora kandi tuzi nezako twunguka ». o
- Uyu ati: “Mwakoze kuri iyi topic. Ndimo ndiga ubuhinzi muri U.S and I am planning to come back and work with you to advance our sector. But urebye ubuhinzi bw’iwacu aho kuba business umuntu wese yakifuza kujyamo ahubwo barabuhunga kubera risks zirimo. Nkubu hari about 100 scholars bari muri buffet foundation barimo kwiga Agriculture hano, ariko iyo uganiriye nabo uba wumva nabo batazi ikintu bizaza ngo bakore mu Rwanda”. o
- “Iki kiganiro nikiza cyane indi nama natanga nuko usanga abantu bakiva kuntebe y’ishuri ntagaciro bahabwa bagafatwa nkaho ntacyo bazi igihe cyose ugasanga nabatanga akazi baragaha abo baziranye ndetse ntibarebe k’ubushobozi bw’umuntu bashaka gukoresha ahubwo bagatanga akazi bagendeye kumaranga mutima ibyo bituma nk’umuntu uri able ahita acika intege igihe abonyeko ibyo yize ntagaciro yahawe mo agahita yishakira ahandi yerekeza” o
- “Nashora nte mubuhinzi runaka cyangwa ubworozi runaka ntazi byibuze quantity ikenewe buri munsi ya product nzaba nshoyemo, Niba tutazi ingano ya carrots zikewe buri munsi tutazi iziboneka n'aho izo ziboneka ziva, ubwo nashora nte mubuhinzi bwa carrots koko? Ubushakashatsi burakenewe cyane kuko nibwo butanga umurongo w'ibiriho n'ibikenewe hagakorwa igenamigambi rishingiye kubikenewe” o
- Uyu yatanze igitekerezo kigufi cyane ati: “Ni ukubera ko abafata ibyemezo nta kamaro kanini babona mu bize Ubuhinzi kuko bo bashyiramo ko n'utarabwize abukora”. o
- “Igituma abagoronome naba vétérinaire batandukira bakajya muzindi domaine hazamo no kubura aho gukorera no gushaka guhera kuri byinshi aho guhera kuri bike ngo ugende uzamuka: urugero ukumva ko utatangira umushinga w'ubuhinzi udafite ubutaka buhagije kandi bumwe twita ko ari buto twabuheraho tukazagera kubundi!” o
- “Ukombibona:1.Impamvu abize ibi bintu batabikora icya mbere abanyarwanda dufite indwara yo kwumva ko niba warize byanze bikunze uzategereza ko ubona akazi kaguhemba monthly salary, nta wiga ateganya ko azagera hanze ngo byange ,ikindi twiga theory kubishyira mu bikorwa bikaba ingorabahizi, Ikindi ubuhinzi burahenze kubukoramo business nkurikije uko nabibonye,bisaba kwitanga kugira ube umuhinzi w'umwuga. Bisaba kwihangana ni business utasonzera kuko si ikintu ukora uno munsi ngo ejo uhite ubona umusaruro,iyi ni imwe mu mpamvu zituma abantu bigira mu yindi myuga ibaha udufaranga kuburyo bwihuse”. o
- “Abarangije amashuri vuba nta butaka dufite bwo gukoreraho ubwo buhinzi/ubworozi dore ko no kubugura bikoshwa bityo tukaba tutabona amafaranga yo kugura/gukodesha ubutaka ngo duhite tubona n'ayo kubushoramo ibyo bituma abize ubuhinzi/ubworozi bagana ibindi bibasaba igishoro bafite cyangwa gukorera abandi mubitajyanye na domain. Urugero: Ntabwo wakora ubuhinzi bw' ibirayi udafite ubutaka cyangwa igishoro gitubutse.”
-
o
- Imbogamizi Abize ubuhinzi/bworozi bahura nazo mu gukora uyu mwuga
-
o
- Uyu yagize ati: “Imbogamizi Abize ubuhinzi/bworozi bahura nazo mu gukora uyu mwuga:1)kutabona igishoro 2) kutabona hands on field practical and farm management experience 3)kutabona bimwe mu bikoresho bibafasha mu buhinzi bwa kijyambere bw'umwuga. Urugero: tillers machine ntoya kandi zidahenze, milking machine, izindi agric.machineries 4) ingendoshuri mu bindi bihugu /uturere ngo bige uko urubyiruko rw’ahandi rukora uyu mwuga”. o
- “Ikindi nk’ubu different pest and disease ntabwo hazwi yield loss % zishobora guteza bityo umuntu akaba yamenya investment yashyira muri control measures” o
- “Nta huriro ribavugira bafite n'ababavugira basanze mu kazi nta jambo bahabwa”. o
- “Imwe mu mbogamizi ni uko ubuhinzi buhenze ku muntu utarigeze akazi cyangwa utabifitemo experience ihagije” o
- “Abayobozi b'inzego z'ibanze baba bazi ko ibintu bihagaze ariko bakavuga ibyiza gusa kugirango bagaragare neza” o
- “Ubutaka busigaye bukoreshwa uko buri wese abyumva bikabangamira ubuhinzi cyane” o
- “Uburyo bwo kugeza inputs kubahinzi ntibunoze, zigera kubahinzi zicyererewe cg rimwe zikabura ubundi zikaboneka” o
- “Imikoreshereze/imitangire y'inguzanyo z'ubuhinzi itanoze neza” o
- “Uko bigaragara abaveterineri barakora ndetse n' abagoronome mugihe k'ihinga baragaragara. Njye mbona abize ubuhinzi/ubworozi hakiburamo gukunda umwuga wacu. Aha nkagaruka nk’umuntu wize ubuhinzi/ubworozi agaca ahantu akabona hahinze nabi cyangwa itungo runaka ntirimeze neza hanyuma tukabirenza amaso. Nk’ababyize tubukunde kandi dutange umusanzu wacu”.
-
o
- Ibisubizo kuri izo mbogamizi
-
o
- « Ibisubizo rero ibyinshi leta yarabitangiye nko gushyiraho kunganirwa muri crops and animals insurance bizatuma ibigo by'imari bitinyuka bihe inguzanyo abashaka gushora m’ubuhinzi n'ubworozi. Ikindi ni ibigega nka BDF byunganira urubyiruko n'abandi bashaka gushora m’ubuhinzi kuri guarantee basabwa n'ibigo by'imari n'ubwo iki kigo cyo mbona hari ibitaragerwaho nshingiye kuri policy yanditse gifite nkahuza n'ibyo kimaze gukora n' igihe kimaze. Arongera ati : « Igisigaye ni ugukora ubushakashatsi kuri value chains na supply chains za crops zose cyane cyane imboga kugirango hashobore no kubaho organisations mubahinzi bahinga crops zimwe Wenda nk'abahinga amashu bakaba baziranye bafite ihuriro bikaba byaba igisubizo kirambye hamenyekanye approximate quantity ikenewe mugihugu, ibi byaba igisubizo kubibazo byinshi biriho harimo na importation ya crops cyangwa animal products kandi dushobora kubiproducinga imbere mugihugu, Ibi byatuma abantu bize ubuhinzi babukora kuko byagabanya impungenge abenshi bagira kubijyanye n' isoko rihindagurika ». o
- Ibisubizo kuri izo mbogamizi:1) Kwegera Banks zitanga inguzanyo mu buhinzi 2)gusaba inzego zose bireba kugeza agric. Machineries at the available reach to farmers (ntoya, ziri affordable, kdi zikora efficiently kurusha man power) 3) urubyiruko kugira ubushake bwo kwiga, kumenya no gukora ubuhinzi, atari theory gusa 4) YEAN community ifatanyije na MINAGRI n'abandi bafatanya bikorwa, gutegura ingendoshuri imbere mu gihugu no hanze yacyo, zigenewe abize ubuhinzi /bworozi bashaka gukora uwo mwuga ». o
- Uyu ati : « 1)Kwigira kuri gahunda ya Israel abize ubuhinzi bakagira umwanya munini wo kwimenyereza umwuga 2)Guhurizahamwe abize ubuhinzi bagahabwa inshingano zo kubukora kandi bagakurikiranwa ». o
- Uyu ati : « Icyakorwa: hashakwe uburyo market yaba stable ubundi ikijyanye na inputs zihenze cyongerwemo ingufu subsidy zijye no ku miti apana ifumbire na seeds zimwe na zimwe gusa » o
- « Nk'igisubizo rero habaho campaigns zo gushishikariza abantu gukora ibyo bize bigahera mumashuli no mumahuriro y'urubyiruko rwize ubuhinzi » o
- « Uko mbyumva rero: Leta nishore amafaranga muri researches (ubushakashatsi) and extension (iyamamazabuhinzi) kurenza ibindi byose birimo gushyirwa imbere, kandi CAVM n’icyahoze ari ISAR bihabwe amafaranga yo gukora ama researchers mbere ko twahita twirukira mu bikorwa. Abanyeshuli bahabwe ama trainings na practices nyinshi mbere na mbere” o
- “Research ifatika on productivity, cost benefit analysis for agric value chains nabyo biri mu byatuma investment mu buhinzi ziyongera” o
- Uyu ati: “1) Hakorwe ubushakashatsi kubijyanye na value and supply chains ari nabyo bizerekana ibyo dukeye n'ibihari ibihari dufate imyanzuro ya distribution hose mugihugu, kuko Niba twejeje ikintu runaka aha n'aha ahandi kitaheze nta buryo buhari bwo guhana amakuru kubahinga n'abacuruzi, kuko usanga umuntu yejeje Wenda nk'inyanya ari Nyagatare akabura isoko Atari uko zeze hose mugihugu ahubwo ari ya value and supply chain idasobanutse 2) Hakorwe ubushakashatsi mubanyarwanda hamenyekane ingano ya buri kiribwa gikenewe hashingiwe hagendewe kubikunda kuribwa cyane, noneho hazako ingengabihe y'imihingire hashingiwe kumibare ya buri ngano y'ibikenewe, cyane cyane kubidahunikwa 3) Hashyirweho ingamba zo kugabanya gahoro gahoro ibiribwa bitumizwa hanze kandi byera neza mu Rwanda”. o
- “Hakagombye kumenyekana nimibarare yabize iyi agriculture ndetse veternary ariko bakajya bavangura ibintu umuntu akajya mucyo yize niba Ari crop science ashingwe ibihingwa be gufata abize guteza imbere icyaro cyangwa ubutaka no kuhir ndetse n’ibindi ngo bivangwe kuko rimwe narimwe usanga umuntu abirimo nawe agasa nushakisha kubera ko ibyo yize hari abandi babirimo bitagenewe” o
- “Ababyize bagomba kubikunda kuko ntawushobora kuguha agaciro utakihesheje. Minisiteri y'Ubuhinzi irasabwa kongerera ubushobozi bw'Amahugurwa abize Ubuhinzi ingeri zose ndetse igaharanira no kubagiraho ijambo kuko UBUHINZI ariyo ibubazwa. Hari nk'abagoronomu bo mu nzego z'ibanze ureba ugasanga MINAGRI itabahugura kandi aribo begereye ABAHINZI ariko kandi ugasanga abo mu bigo biyishamikiyeho yewe n'Umupalanto kaminuza zo hanze barazizengurutse. Ese nta kuntu Abagoronomu b'Imirenge n'Utugari baba abakozi ba MINAGRI batijwe inzego z'ibanze kandi tuzi aho bikorwa neza (E.g: Mu bitaro bya Gisirikari bya Kanombe hari abakozi b'abasirikari batijwe Minisiteri y'UBUZIMA kandi bitanga umusaruro”. o
- “Ibisubizo: nugushyiraho ihuriro ry'abize ubuhinzi n'ubworozi bagahabwa inshingano kdi bakajya bakurikiranwa kdi bakongera bakazirikana ko aribo bagomba kugaragaza impinduka nziza mu buhinzi nubworozi nkabantu babizi babyize kdi babisobanukiwe kurusha abandi nubwo tutakwirengagiza ko hari ushobora kubikurusha ataruko yabyize ahubwo aruko yabikoze akisanisha nabyo cyane kukurusha wowe wabyize!” o
- “Kimwe mu bisubizo Leta nishyiremo imbaraga ihe motivation uwagerageje gutangira uyu mwuga imworohereze ku buryo bufatika inkunga zose zishoboka aziboneho kuko twese kubona akazi ntibyakunda nibinaba ngombwa Leta itange ubutaka busorerwa make aba bagoronome bibumbire hamwe baterwe inkunga bakore kandi bizagabanya ubushomeri n'umusaruro uboneke”. o
- Uyu ati: “1) Abayobozi bose bagomba kuvugisha ukuri uko ibintu bihagaze kugirango decision makers babone aho bakosora, ikindi hagombye kubaho projects z'ubuhinzi muri buri gace zigakora research bakamenya inputs zicyenewe buri hantu 2)Gahunda y'imikoreshereze y'ubutaka yahabwa imbaraga ndetse ubutaka bwagenewe ubuhinzi bugaterwa imbago bugatandukanywa n'ubwagenewe ibindi bikorwa 3) Uburyo inputs zigera kubahinzi bwakosorwa bugashyirwamo abantu benshi kandi babizi bikaba competition kuko ubu uburyo bikorwa ubona bigamije inyungu z'ubucuruzi kuruta uko biba bigamije guteza iyi sector imbere 4)Abize ubuhinzi/ubworozi bakwifashishwa muri mobilization (animateurs rural) buri muntu wese ukora muri iki gice (ubuhinzi/ubworozi) cyangwa bagafashwa mugukora imishinga igamije guteza imbere ubuhinzi/ubworozi 5) Koroshya uburyo inguzanyo zitangwa cyane cyane zigahabwa groups z'abasobanukiwe ubuhinzi/ubworozi kurusha abantu kugiti cyabo kuko bo ubona bashaka kuzijyana mumishinga idafitanye isano n'ibyo bazacyiye bigatuma uru rwego ruguma gusigara inyuma o
- Uyu yatanze igitekerezo cye mu cyongereza gusa ati: “there is need of 6 main solutions to overcome clarified challenges as follow: 1) promotion of Selling price fixation by farmers according to their expenses and needed benefit (like 25% of production cost) as done for other commercial commidities (isabune, processed rice and coffee, ...); and hence, 2 ) in complementality to agri insurence subsidy being initiated, there is need of Crop produces price subsidy by government to avoid risks of price fluctuation due to external incoming products; 3) Starting from small available resources (land, other capitals as done for other business such as Sigarettes, solt and soap and parafin-peteroli, one pig, ... ) and then we expand accordingly. But point 1 and 2 should first be well managed to avoid fear; 4) Refleshing minds of existing agronomists and veterinaries (farming as a business skills based training) to start farming as a business; 5) Planning proposed Research to be conducted as we progress for perfection, given that we have some preliminary information ( i) incoming Food products from abroad (fruits, babana, vegetables, maize grains, ... ), ii) scarcity of food in Rwanda especially in some period such as in Appril,.... ; 6) Giving Agri and vet technicians enough space (decision making) for managing agriculture in their respective areas of work”. o
- “Mbona icyangombwa ari ugukunda ubuhinzi kubabyize bibaye inshingano twabibyaza umusaruro kuko mba numva umuhinzi aho ari hose aho tugenda twajya twitegereza nabyo birigisha kuko mubuhinzi nuguhora twiga”
Icyitonderwa:
-
o
- Ibitekerezo byatanzwe byose ntago byagarajwe hano bitewe n’uko ari ikiganiro kirekire cyane hagiye hatoranywamo imirongo migari ikavugwa muri make hirindwa gusubiramo ibyavuzwe.. o
- Amazina y’abatanze ibitekerezo ntago yagaragajwe muri iyi nkuru gusa amagambo yose ari mu utwuguruzo n’utwugarizo (“…”) yose yandikuwe uko yanditse mu kiganiro. o
- Ikiganiro nk’iki kiba buri ku Cyumweru. o
- Ushaka gukurikira ibi biganiro ukaba uri umuhinzi/umworozi cyangwa umugoronome/veterineri ku rwego urwo arirwo rwose nawe wasaba kujya k’urubuga rwa YEAN Whatsapp unyuze kuri nimero ikurikira: +250 788 845 727 ,wakurikira YEAN kuri facebook cyangwa kuri twitter #UbuhinziBwacu @YEAN_Rwanda